Compare Bible readings for Titus 1 in the BCN and the GNB - Bible Society\n1Paul, gwas Duw ac apostol Iesu Grist, sy'n ysgrifennu, yn unol â ffydd etholedigion Duw, a gwybodaeth o'r gwirionedd sy'n gyson â'n crefydd ni, 2yn seiliedig yn y gobaith am fywyd tragwyddol. Dyma'r bywyd a addawodd y digelwyddog Dduw cyn dechrau'r oesoedd, 3ac ef hefyd yn ei amser ei hun a ddatguddiodd ei air yn y neges a bregethir. Ymddiriedwyd y neges hon i mi ar orchymyn Duw, ein Gwaredwr. 4Yr wyf yn cyfarch Titus, fy mhlentyn diledryw yn y ffydd sy'n gyffredin inni. Gras a thangnefedd i ti oddi wrth Dduw y Tad a Christ Iesu ein Gwaredwr.\nGwaith Titus yn Creta\n5Fy mwriad wrth dy adael ar ôl yn Creta oedd iti gael trefn ar y pethau oedd yn aros heb eu gwneud, a sefydlu henuriaid ym mhob tref yn ôl fy nghyfarwyddyd iti: 6rhaid i henuriad fod yn ddi-fai, yn ŵr i un wraig, a'i blant yn gredinwyr, heb fod wedi eu cyhuddo o afradlonedd nac yn afreolus. 7Oherwydd rhaid i arolygydd1:7 Neu, esgob. fod yn ddi-fai, ac yntau yn oruchwyliwr yng ngwasanaeth Duw. Rhaid iddo beidio â bod yn drahaus, nac yn fyr ei dymer, nac yn rhy hoff o win, nac yn rhy barod i daro, nac yn un sy'n chwennych elw anonest, 8ond yn lletygar, ac yn caru daioni, yn ddisgybledig, yn gyfiawn, yn sanctaidd, yn feistr arno'i hun. 9Dylai ddal ei afael yn dynn yn y gair sydd i'w gredu ac sy'n gyson â'r hyn a ddysgir, er mwyn iddo fedru annog eraill â'i athrawiaeth iach, a gwrthbrofi cyfeiliornad ei wrthwynebwyr.\n10Oherwydd y mae llawer, ac yn arbennig y credinwyr Iddewig, yn afreolus, ac yn twyllo dynion â'u dadleuon diffaith; 11ac fe ddylid rhoi taw arnynt. Pobl ydynt sydd yn tanseilio teuluoedd cyfan drwy ddysgu iddynt bethau na ddylent eu dysgu, a hynny er mwyn elw anonest. 12Dywedodd un ohonynt, un o'u proffwydi hwy eu hunain:\n“Celwyddgwn fu'r Cretiaid erioed, anifeiliaid anwar, bolrwth a diog.”\n13Y mae'r dystiolaeth hon yn wir. Am hynny, cerydda hwy'n ddidostur, er mwyn eu cael yn iach yn y ffydd 14yn lle bod â'u bryd ar chwedlau Iddewig a gorchmynion pobl sy'n troi cefn ar y gwirionedd. 15I'r pur, y mae pob peth yn bur; ond i'r rhai llygredig a di-gred, nid oes dim yn bur; y mae eu deall a'u cydwybod wedi eu llygru. 16Y maent yn proffesu eu bod yn adnabod Duw, ond ei wadu y maent â'u gweithredoedd. Y maent yn ffiaidd ac yn anufudd, ac yn anghymwys i unrhyw weithred dda.


Blaenau Gwent CBC: Ymgynghoriad Cyhoeddus - Gorchmynion Diogelu Mannau Agored Cyhoeddus - Mesurau Rheoli Cŵn 2019\nPreswylwyr>Iechyd yr Amgylchedd>Gorchmynion Diogelu Gofod Cyhoeddus\nYmgynghoriad Cyhoeddus - Gorchmynion Diogelu Mannau Agored Cyhoeddus - Mesurau Rheoli Cŵn 2019\nMae Cyngor Bwrdeistref Sirol Blaenau Gwent yn cynnig cyflwyno mesurau rheoli newydd sy'n weithredol ar gyfer ymarfer cŵn a chlirio baw cŵn ar dir o fewn y Fwrdeistref Sirol, ac felly'n croesawu sylwadau ar y cynigion gan bob aelod o'r cyhoedd sydd â diddordeb.\nBeth sy'n digwydd ar hyn o bryd?\nAr 1 Tachwedd 2016 cyflwynodd CBS Blaenau Gwent orchymyn diogelu mannau agored cyhoeddus ar gyfer mesurau rheoli cŵn o fewn ei ardal oedd yn creu ardaloedd gwahardd cŵn, ardaloedd cŵn ar dennyn a'i gwneud yn drosedd peidio symud baw ci unwaith y mae'r ci wedi ymgarthu. Os yw perchnogion yn cyflawni trosedd cynigir hysbysiad cosb sefydlog o £100 iddynt yn lle erlyniad, ac os nad ydynt yn derbyn neu talu o fewn cyfnod penodol, bydd hynny'n arwain at ymddangosiad llys.\nRoedd y gorchymyn diogelu mannau agored cyhoeddus ar gyfer mesurau rheoli cŵn a gyflwynwyd gan CBS Blaenau Gwent yn 2016 am gyfnod o 3 blynedd ac mae i ddod i ben yn ddiweddarach eleni.\nMae CBS Blaenau Gwent yn cynnig cyflwyno gorchymyn diogelu mannau agored cyhoeddus ar gyfer mesurau rheoli cŵn sy'n cynnwys -\nBaeddu Tir gan Gŵn - bydd hyn yn weithredol ar draws y fwrdeistref, lle bydd yn drosedd methu symud baw cŵn.\nArdaloedd Gwahardd Cŵn - bydd hyn yn weithredol ar gyfer ardaloedd penodol o dir a ddynodwyd gan gynlluniau lleoliad, lle bydd yn drosedd caniatáu i gi fynd i mewn i ardal a ddynodwyd fel ardal gwahardd cŵn.\nArdaloedd Cŵn ar Dennyn - bydd hyn yn weithredol ar gyfer ardaloedd penodol o dir a ddynodwyd yn ôl cynlluniau lleoliad, lle bydd yn drosedd peidio cadw ci ar dennyn mewn ardal a ddynodwyd fel ardal cŵn ar dennyn.\nMae'r cynigion newydd ar gyfer safleoedd lle bydd ardaloedd gwahardd cŵn neu ardaloedd cŵn ar dennyn ar gael yn y ddogfen cyfeiriad a chynlluniau lleoliad a atodir.\nNewidiadau amlwg o safleoedd presennol a gynhwysir mewn ardaloedd gwahardd cŵn neu gŵn ar dennyn-\nDileu ardaloedd gwahardd cŵn presennol yn\nPSPO-DC-015- Ysgol Gynradd Bryngwyn, Heol Bryngwyn, Six Bells, Abertyleri gan fod yr ysgol yn cau yn haf 2019.\nPSPO-DC-018- Ysgol Gynradd Heol y Frenhines, Stryd y Frenhines, Abertyleri gan fod yr ysgol yn cau yn haf 2019.\nPSPO-DC-028- Ysgol Gynradd Blaentyleri, Teras y Bont, Abertyleri gan fod yr ysgol wedi cau.\nPSPO-DC-065- Ysgol Gynradd Garnlydan, Heol y Gymanwlad, Garnlydan gan fod yr ysgol wedi cau.\nArdaloedd arfaethedig newydd ar gyfer gwahardd cŵn yn -\nPSPO-DC-125- Cymuned Ddysgu Abertyleri, Campws Heol Six Bells, Abertyleri, mae hon yn ysgol newydd.\nPSPO-DC-127- Cymuned Ddysgu 3-16 Canolfan yr Afon, Tir Llesiant Tŷ Afon, Glynebwy, mae hyn yn safle addysgol newydd\nPa dir gaiff ei gynnwys yn y Gorchymyn Diogelu Mannau Agored Cyhoeddus?\nBydd yr agwedd baw cŵn o'r gorchymyn diogelu mannau agored cyhoeddus yn weithredol ar gyfer yr holl dir sy'n agored i'r aer ac y mae gan y cyhoedd hawl neu ganiatâd i gael mynediad iddo o fewn ardal Blaenau Gwent.\nMae'r ardaloedd a gynigir ar gyfer gwahardd cŵn ac ardaloedd cŵn ar dennyn yn cyfeirio at ardaloedd penodol o dir a amlinellir gan y cynlluniau lleoliad a'r ddogfen cyfeirio islaw.\nGellir hefyd weld y cynlluniau yn y swyddfa islaw rhwng dydd Llun - dydd Gwener rhwng 9am - 5pm.\nAdran Iechyd yr Amgylchedd, CBS Blaenau Gwent, Swyddfeydd Bwrdeisiol, Canolfan Ddinesig, Glynebwy, NP23 6XB.\nBeth yw'r gosb am fethu cydymffurfio gyda Gorchymyn Diogelu Man Agored Cyhoeddus?\nMae CBS Blaenau Gwent yn cynnig parhau i gynnig hysbysiad cosb sefydlog o £100 am droseddau a gynhwysir o fewn y gorchmynion diogelu man agored cyhoeddus. Bydd methiant i dalu'r hysbysiad cosb sefydlog yn arwain at i'r awdurdod gymryd camau gweithredu cyfreithiol a all arwain at uchafswm dirwy ar lefel 3 y raddfa safonol, sy'n £1,000 ar hyn o bryd.\nMae'n ddyletswydd gyfreithiol ar y cyngor i ymgynghori ar y gorchymyn diogelu man agored cyhoeddus ar gyfer mesurau rheoli cŵn cyn iddynt gael eu cyflwyno. Bydd y cyfnod ymgynghori'n rhedeg rhwng dydd Iau 6 Mehefin 2019 tan ddydd Gwener 5 Gorffennaf 2019. Yn ystod y cyfnod ymgynghori byddwn yn ystyried unrhyw sylwadau a wnaed cyn penderfynu p'un ai i wneud unrhyw newidiadau neu symud ymlaen i gadarnhau'r gorchymyn.\nSut mae gwneud sylwadau ar y cynigion?\nOs hoffech roi sylwadau ar y gorchmynion diogelu mannau agored i'r cyhoedd arfaethedig ar gyfer mesurau rheoli cŵn, anfonwch e-bost neu ysgrifennu atom erbyn dydd Gwener 5 Gorffennaf 2019 yn defnyddio'r manylion cyswllt islaw os gwelwch yn dda.\nYsgrifennu at: Adran Iechyd yr Amgylchedd, CBS Blaenau Gwent, Swyddfeydd Bwrdeisiol, Y Ganolfan Ddinesig, Glynebwy, NP23 6XB.\nGorchmynion Diogelu Gofod Cyhoeddus 2019\nGorchmynion Diogelu Mannau Agored Cyhoeddus - Mesurau Rheoli Cŵn 2019


Cymru’n curo Slofacia 1-0 – Golwg360\n24 Mawrth 2019 am 16:41 Diweddarwyd 26 Mawrth 2019 am 09:28\nLlun: Ian Cook/Propaganda trwy Gymdeithas Bêl-droed Cymru\nMae tîm pêl-droed Cymru gam yn nes at gymhwyso ar gyfer Pencampwriaeth Ewro 2020 ar ôl ennill o 1-0 yn erbyn Slofacia.\nFe sgoriodd Dan James wedi pum munud o chwarae yn Stadiwm Dinas Caerdydd.\nGareth Bale oedd capten y tîm ar ôl i Ashley Williams gael ei enwi ar y fainc.\nFe fydd y tîm nawr yn chwarae Croatia ym mis Mehefin.\nNewidiadau ar droed i Gymru yn Hwngari\nSiom i Gymru yn Croatia\nGallai Slofacia ethol merch yn arlywydd am y tro cyntaf\nTalu teyrnged i’r Parchedig J Towyn Jones – dyn “ecsentrig a diwylliedig iawn”


Arestio dyn ar amheuaeth o droseddau brawychol – Golwg360\n15 Mehefin 2019 am 10:15 Diweddarwyd am 10:16\nMae dyn 57 oed yn cael ei holi gan yr heddlu ar amheuaeth o droseddau brawychol yn dilyn archwiliad o dŷ yn Sir Gaerfyrddin.\nMae’n dilyn archwiliad gan Uned Eithafiaeth a Gwrthderfysgaeth Cymru o dŷ yn ardal Trimsaran, pentref rhwng Cydweli a Llanell, ddydd Mawrth.\n“Mae archwiliad arbenigol yn parhau ar ôl i gemegau gael eu darganfod yn y safle, ac mae’r safle’n dal i gael ei warchod. Cafodd plismyn arfog eu defnyddio er mwyn sicrhau diogelwch y cyhoedd. Does dim perygl i dai cyfagos.”\nMae’r dyn a gafodd ei arestio yn dal yn y ddalfa “ar amheuaeth o fod yn ymwneud â chomisiynu, paratoi neu ysgogi gweithredoedd o derfysgaeth, o dan adran 41 o Ddeddf Terfysgaeth 2000” yn ôl yr heddlu.\nApêl am wybodaeth yn dilyn damwain ffordd ddifrifol\nDamwain: merch tair oed yn yr ysbyty


Ras yr Wyddfa: llwybr newydd trwy’r tywydd garw – Golwg360\nOherwydd stormydd mellt a tharanau, rhedwyr ddim yn mynd i'r copa\nFydd rhedwyr Ras yr Wyddfa heddiw ddim yn mynd i gopa mynydd ucha’ Cymru – a hynny am resymau diogelwch.\nWrth i’r niwl a’r glaw dywallt ar Wynedd ers ben bore, ac wrth i stormydd mellt a tharanau fygwth yn ardal Llanberis, mae trefnwyr y digwyddiad blynyddol wedi penderfynu newid llwybr y ras yn hytrach na’i chanslo.\nFe fydd y 650 o redwyr, yn hytrach yn rhedeg y 10 milltir o lan Llyn Padarn heibio i Glogwyn Du’r Arddu am y tro cynta’ erioed.\nDyma’r tro cynta’ hefyd, ers sefydlu’r ras yn 1976, i’r trefnwyr orfod newid y llwybr.\nCapten Abertawe’n barod am ei ganfed gêm\nMae Matt Grimes wedi chwarae ym mhob gêm i'r Elyrch y tymor hwn\nMorgannwg (157-2) v Eryr Swydd Essex (159-3)\nMorgannwg yn colli ond yn dal i frwydro yn y T20 Blast


Jeremeia 22 BWM - Fel hyn y dywed yr ARGLWYDD, Dos di i - Bible Gateway\nJeremeia 21Jeremeia 23\nJeremeia 22 Beibl William Morgan (BWM)\n22 Fel hyn y dywed yr Arglwydd, Dos di i waered i dŷ brenin Jwda, a llefara yno y gair hwn; 2 A dywed, Gwrando air yr Arglwydd, frenin Jwda, yr hwn wyt yn eistedd ar frenhinfainc Dafydd, ti, a’th weision, a’th bobl y rhai sydd yn dyfod i mewn trwy y pyrth hyn: 3 Fel hyn y dywed yr Arglwydd, Gwnewch farn a chyfiawnder, a gwaredwch y gorthrymedig o law y gorthrymwr: na wnewch gam, ac na threisiwch y dieithr, yr amddifad, na’r weddw, ac na thywelltwch waed gwirion yn y lle hwn. 4 Canys os gan wneuthur y gwnewch y peth hyn, daw trwy byrth y tŷ hwn frenhinoedd yn eistedd ar deyrngadair Dafydd, yn marchogaeth mewn cerbydau, ac ar feirch, efe, a’i weision, a’i bobl. 5 Eithr oni wrandewch y geiriau hyn, i mi fy hun y tyngaf, medd yr Arglwydd, y bydd y tŷ hwn yn anghyfannedd. 6 Canys fel hyn y dywed yr Arglwydd am dŷ brenin Jwda; Gilead wyt i mi, a phen Libanus: eto yn ddiau mi a’th wnaf yn ddiffeithwch, ac yn ddinasoedd anghyfanheddol. 7 Paratoaf hefyd i’th erbyn anrheithwyr, pob un â’i arfau: a hwy a dorrant dy ddewis gedrwydd, ac a’u bwriant i’r tân. 8 A chenhedloedd lawer a ânt heblaw y ddinas hon, ac a ddywedant bob un wrth ei gilydd, Paham y gwnaeth yr Arglwydd fel hyn i’r ddinas fawr hon? 9 Yna yr atebant, Am iddynt ymwrthod â chyfamod yr Arglwydd eu Duw, ac addoli duwiau dieithr, a’u gwasanaethu hwynt.\n10 Nac wylwch dros y marw, ac na ymofidiwch amdano, ond gan wylo wylwch am yr hwn sydd yn myned ymaith: canys ni ddychwel mwyach, ac ni wêl wlad ei enedigaeth. 11 Canys fel hyn y dywed yr Arglwydd am Salum mab Joseia brenin Jwda, yr hwn a deyrnasodd yn lle Joseia ei dad, yr hwn a aeth allan o’r lle hwn; Ni ddychwel efe yno mwyach. 12 Eithr yn y lle y caethgludasant ef iddo, yno y bydd efe farw; ac ni wêl efe y wlad hon mwyach.\n13 Gwae yr hwn a adeilado ei dŷ trwy anghyfiawnder, a’i ystafellau trwy gam; gan beri i’w gymydog ei wasanaethu yn rhad, ac heb roddi iddo am ei waith: 14 Yr hwn a ddywed, Mi a adeiladaf i mi dŷ eang, ac ystafellau helaeth; ac a nadd iddo ffenestri, a llofft o gedrwydd, wedi ei lliwio â fermilion. 15 A gei di deyrnasu, am i ti ymgau mewn cedrwydd? oni fwytaodd ac oni yfodd dy dad, ac oni wnaeth efe farn a chyfiawnder, ac yna y bu dda iddo? 16 Efe a farnodd gŵyn y tlawd a’r anghenus; yna y llwyddodd: onid fy adnabod i oedd hyn? medd yr Arglwydd, 17 Er hynny dy lygaid di a’th galon nid ydynt ond ar dy gybydd‐dod, ac ar dywallt gwaed gwirion, ac ar wneuthur trais, a cham. 18 Am hynny fel hyn y dywed yr Arglwydd am Jehoiacim mab Joseia brenin Jwda, Ni alarant amdano, gan ddywedyd, O fy mrawd! neu, O fy chwaer! ni alarant amdano ef, gan ddywedyd, O iôr! neu, O ei ogoniant ef! 19 Â chladdedigaeth asyn y cleddir ef, wedi ei lusgo a’i daflu tu hwnt i byrth Jerwsalem.\n20 Dring i Libanus, a gwaedda; cyfod dy lef yn Basan, a bloeddia o’r bylchau: canys dinistriwyd y rhai oll a’th garant. 21 Dywedais wrthyt pan oedd esmwyth arnat; tithau a ddywedaist, Ni wrandawaf. Dyma dy arfer o’th ieuenctid, na wrandewaist ar fy llais. 22 A gwynt a ysa dy holl fugeiliaid, a’th gariadau a ânt i gaethiwed: yna y’th gywilyddir, ac y’th waradwyddir am dy holl ddrygioni. 23 Ti yr hon wyt yn trigo yn Libanus, yn nythu yn y cedrwydd, mor hawddgar fyddi pan ddelo gwewyr arnat, fel cnofeydd gwraig yn esgor! 24 Fel mai byw fi, medd yr Arglwydd, pe byddai Coneia mab Jehoiacim brenin Jwda yn fodrwy ar fy neheulaw, diau y tynnwn di oddi yno: 25 A mi a’th roddaf di yn llaw y rhai sydd yn ceisio dy einioes, ac yn llaw y rhai y mae arnat ofn eu hwynebau, sef i law Nebuchodonosor brenin Babilon, ac i law y Caldeaid. 26 Bwriaf dithau hefyd, a’th fam a’th esgorodd, i wlad ddieithr, yr hon ni’ch ganwyd ynddi, ac yno y byddwch farw. 27 Ond i’r wlad y bydd arnynt hiraeth am ddychwelyd iddi, ni ddychwelant yno. 28 Ai delw ddirmygus ddrylliedig yw y gŵr hwn Coneia? ai llestr yw heb hoffter ynddo? paham y bwriwyd hwynt ymaith, efe a’i had, ac y taflwyd hwynt i wlad nid adwaenant? 29 O ddaear, ddaear, ddaear, gwrando air yr Arglwydd. 30 Fel hyn y dywed yr Arglwydd, Ysgrifennwch y gŵr hwn yn ddi‐blant, gŵr ni ffynna yn ei ddyddiau: canys ni ffynna o’i had ef un a eisteddo ar orseddfa Dafydd, nac a lywodraetho mwyach yn Jwda.


Cynhyrchwyr a Chyflenwyr Cabinet Cegin Clasurol Tsieina - Cyfanwerthu Ffatri Uniongyrchol - DYLED BOCCER\nCabinet Cegin Clasurol\nManylion Cyflym Classic Origin: Ychwanegion JM-002: Backsplash, Basged Drawer, Sleid Drawer, Faucet, Handle & Knob, Hinge, Sink, Toe Kick Style: Deunydd Carcas Modern: MDF, Particleboard, Pren Haenog Haenog ...\nRhif Model: JM-002\nAffeithwyr: Backsplash, Basged Drawer, Sleid Drawer, Faucet, Handle & Knob, Hinge, Sinc, Cicio Toe\nDeunydd Carcas: MDF, Particleboard, Pren haenog\nDeunydd Drws: MDF, Bwrdd Melamin, Solid Wood, Bwrdd Melamin\nTriniaeth Arwyneb y Panel Drysau: Solid Wood, Bwrdd Melamin, Bwrdd Melamin\nMath y Cabinet: Cabinetau Modiwlar Cegin\nDeunydd Countertop: Quartz Artiffisial\nEnw'r cynnyrch: Set Cabinet Cegin\nLliw: Cais Cwsmer\nDeunydd: Pren haenog / MDF\nEitem: Cerdyn Particle 18mm Carcas\nHardware: brand DTC neu Tsieina\nLliw Drws: Lliw wedi'i addasu\ncarton a phlastig ewynog, a'u hatgyfnerthu â fframiau pren\nbwrdd pren haenog / gronynnau\nLliw y drws\nGorffen y drws\n1. Beth yw ansawdd eich cynhyrchion fel?\nRydym yn defnyddio meddalwedd prosesu dylunio a gorchymyn uwch a system ERP i sicrhau ansawdd ein cynnyrch ac amser arweiniol. Gwneir cannoedd o strwythurau a gorffeniadau a miloedd o gypyrddau i gwrdd â gwahanol ofynion gwahanol gwsmeriaid bob dydd. O'i gymharu â ffatrïoedd eraill, mae ein cynnyrch yn well ansawdd gyda chostau cystadleuol.\n2. Sut fyddech chi'n sicrhau bod y cynnyrch yn cael ei gludo'n ddiogel i'r cyrchfan?\nrydym yn darparu ateb darparu drysau i ddrws i gwsmeriaid sydd am symleiddio'r broses o reoli logisteg, lleihau costau, a lleihau'r perygl o golli neu ddifrod i'r cynnyrch. Rydym yn cydweithio â chwmnïau logisteg byd-eang dibynadwy, gallwn ni ddarparu nwyddau o dramor yn uniongyrchol i'ch lleoliadau neu i'r porthladd. Yn seiliedig ar eich gofynion, gellir cyflwyno'ch pecynnau yn uniongyrchol i'ch cartref ar ôl gweithdrefnau clirio tollau.\n3. A yw eich pecyn yn ddigon cryf?\nAr ôl cynhyrchu'r cabinetau, rydym yn defnyddio pacio gwydn sy'n addas i'w allforio. Rydym yn defnyddio cartonau neu flwch pren ar gyfer pacio er mwyn osgoi unrhyw ddifrod yn ystod llongau.\nHot Tags: Cabinet Cegin Classic, Tsieina, gweithgynhyrchwyr, cyflenwyr, addasu, ffatri, cyfanwerthu, RTA, prosiect\nPaent Modern Orange lliw lacr Cegin Cabinetau Dylunio\nGwyn Prefinished Plain lacr Cabinetau Cegin Sylfaeno...\nSolid Wood traddodiadol Armoire Walk ym Storio Wardr...


Newport Live | O’r Gwanwyn i’r Haf yn Theatr a Chanolfan Gelfyddydau Glan yr Afon!\nMae Theatr a Chanolfan Gelfyddydau Glan yr Afon yn falch iawn o allu croesawu eu Tymor yr Haf gyda rhaglen wych ac amrywiol o weithgareddau yn cael eu cynnal rhwng Mai ac Awst 2022!\nGyda’r Tymor yr Haf cyntaf ers 2019, mae tîm Glan yr Afon wedi gwneud yn siŵr fod y misoedd nesaf yn orlawn o sioeau a digwyddiadau ar gyfer pob oedran ac o amrywiaeth o genres gan gynnwys comedi, dawns, drama, cerddoriaeth ac adloniant i'r teulu.\nYn lansio'r tymor Ddydd Sul 1 Mai fydd y cyflwynwyr anifeiliaid yr Animal Guyz a'u sioe deuluol ddoniol, ddifyr ac addysgol Animal Antics. Bydd eu sioe yn llawn effeithiau anifeiliaid, cerddoriaeth a chwerthin wrth i bypedau syfrdanol ac effeithiau arbennig ddod ag anifeiliaid hynod realistig a dinosoriaid anhygoel yn fyw ar y llwyfan.\nI'r rhai sy'n hoff o gerddoriaeth, mae amrywiaeth o sioeau cerdd byw wedi'u trefnu gydol mis Mai a fydd yn cyflwyno nosweithiau o adloniant cerddorol o bob math o genres. I ffans cerddoriaeth yr '80au mae 80s Mania, Fastlove: Teyrnged i George Michael, You Win Again: Celebrating the Music of the Bee Gees a Showaddywaddy. Ni fydd selogion y Gitâr am golli Stori'r Guitar Heroes neu The Sound of Springsteen, ac mae yna hefyd nosweithiau gwych o gerddoriaeth gan The Simon & Garfunkel Story a Hello Again: A Tribute to Neil Diamond\nDau gomedïwr a fydd yn troedio'r llwyfan ym mis Mai eleni fydd Sean McLoughlin a Scott Bennett. Gall y byd fod yn lle rhyfedd a brawychus ond nid oes angen i hynny eich digalonni. Dewch i eistedd mewn ystafell dywyll a gwrando ar jôcs gan "dalent unigryw a gwych" (The List) gyda Sean McLoughlin: Mae Scott Bennett wedi ysgrifennu ar gyfer llawer o berfformwyr uchel eu proffil fel Chris Ramsey a Jason Manford, ac yn ddiweddar gwnaeth ei ymddangosiad cyntaf ar Live at the Apollo ar BBC 1. Gyda galw mawr amdano fel awdur comedi a gydag ymddangosiadau rheolaidd ar The News Quiz a The Now Show ar BBC Radio 4, nid yw Scott Bennett: Great Scott yn sioe i'w cholli.\nI gefnogwyr dawns, mae dwy noson o waith o ansawdd uchel gyda The Sanctuary neu Y Noddfa, a grëwyd gan y coreograffydd o Gymru Marcus Jarrell Willis. Bydd y gwaith hwn yn ddawns ddeuawd un-act sy'n gwahodd y gynulleidfa ar daith fewnol i gofleidio eu noddfa – lle personol ar adeg pan fo lloches a llonyddwch yn bethau prin i’r ddynolryw. Bydd Y Noddfa yn cynnwys cyfansoddiadau ysgrifennu gwreiddiol gan yr awdur newydd o Gymru, Tomos O'Sullivan, a cherddoriaeth gan amryw o artistiaid o'r gwledydd hyn ac yn rhyngwladol, gan gynnwys cerddoriaeth wreiddiol gan y lleisydd Americanaidd, Lashondra Lankford.\nYm mis Mai eleni bydd sgwrs hefyd gan y saethwr a’r arweinydd SAS mwyaf profiadol, uchaf ei reng a mwyaf addurnedig ar y teledu yn An Audience with Mark ‘Billy’ Billingham.\nYn lansio mis Mehefin fydd Graeme Hall: The Dogfather. Am y tro cyntaf erioed, bydd perchnogion cŵn a chŵn bach yn cael cyfle i ofyn am gyngor gan 'hyfforddwr cŵn gorau gwledydd Prydain' (The Telegraph) ynglŷn â’u holl bryderon am gŵn. Mae'r sioe grefftus hon yn llawn triciau, atgofion, pethau annisgwyl i gynhesu'r galon, a holi ac ateb, oll wedi'u cyflwyno mewn lleoliad byw agos atoch a hamddenol.\nBydd cwmni theatr Arad Goch yn cyflwyno gwaith Cymraeg Twm Sion Cati. Bydd y cynhyrchiad yn mynd â chynulleidfaoedd ysgol ar daith i gyfnodau peryglus yr 16fed ganrif gyda chaneuon, cleddyfa a chwerthin. Bydd pobl ifanc hefyd yn mwynhau Twisted Tales, comedi wreiddiol newydd sbon gan Terry Deary (awdur Horrible Histories). Bydd hon yn sioe llawn uchafbwyntiau ac isafbwyntiau annisgwyl, newid gwisgoedd cyflym a ffraethineb, wrth i’r gynulleidfa fwynhau’r straeon troellog hyn o gyfnodau a fu mewn un corwynt gwyllt\nWedi'i sbarduno gan ddarganfyddiad cyfres o lythyrau gan ei dad yn Nigeria i'w fam yng Nghymru mae drama The Gods Are All Here, yn berfformiad un dyn cymhellol, telynegol a chynnes gan y storïwr o'r radd flaenaf, Phil Okwedy. Mae'r adrodd stori yma yn plethu myth, cân, llên gwerin a chwedlau’r diaspora Affricanaidd yn hynod fedrus gyda stori bersonol syfrdanol sy'n datguddio profiadau Phil o dyfu i fyny fel plentyn o dras ddeuol yng Nghymru’r 1960au a’r 70au.\nYm mis Mehefin bydd Ballet Cymru yn dychwelyd gyda'u cynhyrchiad newydd sbon Dream. Bale newydd bywiog, ffres ac arloesol yw Dream sy'n seiliedig ar A Midsummer Night's Dream gan Shakespeare. Gan weithio gyda'r offerynnwr a'r cyfansoddwr arobryn Frank Moon, mae Ballet Cymru wedi creu byd o wyro rhywedd hudolus, o dylwyth teg, cariadon, a swyn hudol. Bydd yna berfformiad hamddenol a disgrifiad sain o Dream pan ddaw i Glan yr Afon ar 27 – 29 Mehefin.\nAr gyfer cefnogwyr comedi, bydd Alfie Moore: Fair Cop Unleashed yn ticio'r holl flychau cywir. Mae Fair Cop Unleashed yn seiliedig ar ddigwyddiad dramatig go iawn o lyfr achosion heddlu Alfie. Cyfle i ail-fyw gydag ef y noson lan a lawr llawn cyffro pan ddaeth clown dirgel i’r dref, gyda mwy nag un bywyd o’r herwydd yn y fantol. Mwynhewch frand unigryw Alfie o hiwmor wedi'i blethu'n ddoniol ynghyd â'i ddirnadaethau personol yn codi o’i fywyd ar reng flaen yr heddlu.\nBydd Cerddorfa Opera Canolbarth Cymru yn dychwelyd i'r llwyfan am y tro cyntaf ers tair blynedd gyda'u cyngerdd Dathliad Ganol Haf. Bydd y gerddorfa'n perfformio rhaglen o ffefrynnau hafaidd oesol o Mendelssohn i Finzi, Owain Llwyd a Vaughan Williams.\nBydd perfformiad matinee o A Day to Remember, i ddathlu bywyd a cherddoriaeth Doris Day. Gyda’r gantores arobryn Lynda Radford, mae'r cynhyrchiad canmlwyddiant arbennig hwn yn cynnwys ei pherfformiadau gyda rhai o ddynion mwyaf blaenllaw Hollywood, gan gynnwys Frank Sinatra, Dean Martin a Perry Como a John Denver\nDaw mwy o gerddoriaeth fyw ym mis Mehefin gyda Back to Bacharach, Walk Right Back, Fleetwood Bac, The Upbeat Beatles, Ansell’s Les Musicals a Sun Records: The Concert.\nMae gorffennaf yn dechrau gyda gwahoddiad i gamu'n ôl i 1938 i glywed mam chwedlonol Ivor Novello yn canu ei ganeuon mwyaf poblogaidd ... ac ail-fyw'r digwyddiadau poenus a siapiodd ei bywyd a'i pherthynas ddiddorol â'i mab yn Novello & Son.\nDaw ail ddrama An Indian Abroad gan Pariah Khan.Wedi'i fygu gan fywyd yn India’r dosbarth canol, mae Krishnan yn cymryd blwyddyn i ffwrdd er mwyn dod i Brydain i ganfod ei hun. Beth mae ei daith yn ei ddysgu iddo amdano’i hun ac am y byd? A beth fydd yn digwydd pan fydd yn cwympo mewn cariad ag un o’r brodorion?\nI deuluoedd mae dwy sioe gyffrous iawn ym mis Gorffennaf eleni. Milkshake! Mae Monkey yn ôl ac yn methu aros i gyflwyno sioe newydd gyda rhai o'i hoff Ffrindiau Sgytlaeth! gan gynnwys Paddington, Daisy & Ollie, Noddy, Blues Clues & You ac wrth gwrs y Milkshake Monkey yn Milkshake Live! Daw stori dau fachgen ifanc nodweddiadol ddrygionus sy'n chwarae yn eu hystafell wely flêr yn fyw yn Chores sy'n cyflwyno dogn helaeth o gomedi ac acrobatics di-drefn.\nBydd yna noson arbennig iawn, i ddathlu brenhines canu gwlad, Dolly Parton a'r diweddar Kenny Rogers mawr yn Island in the Stream. Bydd y Bowie Experience yn gyngerdd ysblennydd i ddathlu sain a gweledigaeth David Bowie a bydd Total 90s yn gwasgu'r cyfan a oedd yn dda ac yn wych o siartiau pop y degawd yn brofiad llawn egni unigryw.\nGan rannu straeon doniol o reng flaen y byd addysg, bydd Two Mr P’s in a Podcast yn hel atgofion am ddyddiau ysgol y ddau Mr P ac yn bwrw golwg dros fyd gwych a doniol addysg. Bydd unrhyw un a aeth i'r ysgol yn mwynhau ac yn ymuniaethu â'r sioe newydd wych hon.\nBydd mis Awst yng Nglan yr Afon yn llawn gweithdai a dangosiadau sinema wrth i'r prif theatrau gael eu hailosod ac wrth i’r gwaith cynnal a chadw hanfodol fynd rhagddo er mwyn paratoi ar gyfer Tymor yr Hydref prysur a fydd yn cynnwys y panto cyntaf ers 2019!\nGall teuluoedd fwynhau Stars Live! a bydd y llwyfan yn cael ei osod ar gyfer y sioe dalent fwyaf erioed wrth i rai o'ch hoff sêr teledu plant droedio i'r llwyfan gan gynnwys Ben a Holly, PJ Masks, My Little Pony, Mr Monopoly a Mr & Mrs Potato Head!\nBydd digwyddiadau misol Glan yr Afon yn parhau yn ystod Tymor yr Haf. Cyngherddau Cinio yn arddangos cerddorion clasurol ifanc o Sinfonia Cymru a Cerdd Fyw Nawr ar ddyddiau Mercher cyntaf y mis mewn cyngherddau awr o hyd yn arddangos cerddorion sy'n cynnwys cantorion, feiolinwyr a thelynorion. I rieni newydd mae Aftermith ar ddydd Mawrth olaf y mis. Mae'r clwb comedi hwn yn ystod y dydd wedi'i anelu'n benodol at rieni plant dan 18 mis oed, gan ddarparu adloniant comedi y mae mawr ei angen arnynt a hynny yn ystod y dydd heb orfod poeni am ddod o hyd i warchodwr. Bydd ein clwb comedi misol gyda'r hwyr Comedy Shed yn parhau ar ddydd Gwener olaf y mis wrth i gomedïwyr gan gynnwys Eleri Ward, Tom Morgan, Raj Poojara ac Elliot Steel fentro i'r llwyfan.\nYn ogystal â'r holl sioeau gwych hyn, bydd gan Glan yr Afon weithdy a rhaglen sinema wythnosol brysur hefyd a bydd yn parhau â'i raglenni allgymorth cymunedol yn ystod y Tymor yr Haf hwn. I gael gwybod mwy am bopeth sydd ar y gweill yng Nglan yr Afon ac i archebu eich tocynnau ewch i Canolfan Theatr a Chelfyddydau Glan yr Afon | Calon byd celfyddydol Casnewydd (newportlive.co.uk).


Lansio astudiaeth band eang 3G Ceredigion - Telemat\nYr wythnos hon lansiwyd y prosiect cymorth band eang symudol, a grëwyd ar y cyd gan dîm Cynnal y Cardi Cyngor Sir Ceredigion, THREE (y darparwr rhwydwaith ar gyfer dyfeisiau symudol) a gwasanaeth cymorth TG Telemat.\nCafodd cyfranogwyr o bob cwr o Geredigion, nad oes modd iddynt gael band eang digonol drwy eu llinell ffôn, lwybryddion 3G MiFi yn rhan o astudiaeth am flwyddyn er mwyn arddangos y gwasanaeth band eang 3G amgen sydd ar gael ar draws Ceredigion a thu hwnt ac er mwyn ymchwilio i’r gwasanaeth hwnnw.\nGan ddefnyddio’r llwybryddion, bydd y prosiect yn darparu gwybodaeth werthfawr am y manteision y mae’r cyfranogwyr wedi’u mwynhau o allu bod ar-lein.\nYn ogystal, mae’n fodd i addysgu’r gymuned wledig ynghylch y technolegau band eang amgen sydd ar gael erbyn hyn.\nMae cynlluniau wedi’u cyflwyno gan OFCOM a darparwyr rhwydweithiau ar gyfer dyfeisiau symudol, felly bydd band eang 3G yn datblygu’n opsiwn prif ffrwd ymarferol yn lle band eang drwy’r llinell ffôn mewn ardaloedd gwledig.\nBydd Telemat wrth law i gynorthwyo’r cyfranogwyr wrth iddynt ymgyfarwyddo â’r dechnoleg hon.\nI gael rhagor o wybodaeth, cymerwch gip ar wefan Cynnal y Cardi neu ewch i wefan cwmni THREE i gael rhagor o wybodaeth am ei lwybryddion MiFi.


Yma i Helpu | Fy Nghyfrif / Preswyl | Dŵr Cymru Welsh Water\n| Yma i Helpu\nRydyn ni’n deall bod sefyllfaoedd ac anghenion pobl yn amrywio, a dyma pam ein bod ni’n cynnig ein gwasanaeth ‘Yma i Helpu’. Mae’r gwasanaeth hwn yn helpu cwsmeriaid sy’n anabl, yn oedrannus, sy’n dioddef anhwylderau meddygol neu sydd ag anawsterau dysgu.\nCewch gofrestru am ddim ar gyfer y gwasanaeth ‘Yma i Helpu’ a theilwra’r gwasanaeth at eich anghenion penodol chi. Dyma restr o’r gwasanaethau sydd ar gael.\nOs ydych chi’n ddall neu os oes nam ar eich golwg\nGallwn ni ddarparu biliau a thaflenni mewn:\nOs ydych chi’n fyddar neu’n drwm eich clyw\nCewch ddefnyddio ein gwasanaeth cyfnewid testun ar Ffôn: 18002 + y rhif rydych chi am ei ffonio.\nFfôn testun: 18001 + y rhif rydych chi am ei ffonio\nOs ydych chi’n ei chael hi’n anodd darllen y mesurydd oherwydd anabledd, gallwn ni...\nDdarllen eich mesurydd yn amlach nag arfer (bob tri mis)\nSymud y mesurydd yn rhad ac am ddim (o dan rhai amgylchiadau) fel ei bod hi’n haws i chi ei ddarllen\nOs oes gennych anhwylder meddygol ac na allwch chi fod heb ddŵr, gallwn ni...\nRoi gwybod i chi os oes cynlluniau i ddiffodd eich cyflenwad dŵr a\nGwneud trefniadau eraill ar eich cyfer e.e. darparu dŵr potel\nGallwch atal galwyr ffug trwy...\nEnwebu cymydog i ddilysu’r person sy’n galw yn eich cartref (os na allwch chi wneud hynny)\nDefnyddio ein cynllun cyfrineiriau\nGallwch gael rhagor o fanylion am y meini prawf cymhwyster yn ein llyfryn Yma i Helpu.. Oes diddordeb gennych? Cofrestrwch ar gyfer ein gwasanaethau ‘Yma i Helpu’ trwy: Opsiwn 1 - Argraffu a llenwi’r ffurflen gais Yma i Helpu a’i hanfon atom ni yn y cyfeiriad hwn: Dŵr Cymru, Rhadbost SWC 5253, Caerdydd CF3 5GY.\nOpsiwn 2 - Ein ffonio ni ar 0800 052 0138 rhwng 9am a 5pm dydd Llun i ddydd Gwener i ofyn am gael copi o’r ffurflen gais Yma i Helpu trwy’r post. Fel arall gallwch wneud cais trwy text relay ar Ffôn: 18002 + y rhif rydych chi am ei ffonio.\nFfôn testun: 18001 + y rhif rydych chi am ei ffonio.\nOpsiwn 3 - Os na allwch chi lenwi’r ffurflen eich hun, byddwn ni’n hapus i’w llenwi i chi. Ffoniwch ni ar 0800 052 0145 rhwng 8am ac 8pm dydd Llun i ddydd Gwener a rhwng 8.30am a 1.30pm dydd Sadwrn. Fel arall, gallwch ddefnyddio’r text relay ar Ffôn: 18002 + y rhif rydych chi am ei ffonio.\nNi allwn dderbyn ceisiadau ar lein ar hyn o bryd.


Ergyd i faes awyr Caerdydd wrth i Flybe fynd i’r wal – Golwg360\nErgyd i faes awyr Caerdydd wrth i Flybe fynd i’r wal\n5 Mawrth 2020 am 07:47 Diweddarwyd 6 Mawrth 2020 am 07:06\nMae cwmni awyrennau Flybe wedi mynd i’r wal yn ystod oriau mân y bore a phob taith wedi eu canslo.\nMae hyn yn ergyd ddifrifol i Faes Awyr Caerdydd, a oedd ymhlith tua 30 o feysydd awyr llai ledled Prydain i ddibynnu’n helaeth gan y cwmni awyrennau.\nAr ei wefan y bore yma mae’r Maes Awyr yn rhybuddio pobl sydd â thocynnau Flybe i beidio â dod i’r maes awyr gan eu cynghori i chwilio am drefniadau teithio eraill.\nEr hynny dywed y bydd y gwasanaeth yn ôl ac ymlaen i Fôn yn parhau fel arfer gydag Eastern Airways, a fydd hefyd yn parhau i hedfan i Teeside ac Aberdeen.\nDywedodd llefarydd ar ran Llywodraeth Cymru eu bod nhw’n cydweithio’n agos gyda Llywodraeth Prydain a rheolwyr Maes Awyr Caerdydd ar “effaith newyddion Flybe”.\nDaw’r newydd ar ôl iddi ddod i’r amlwg fod y maes awyr wedi colli £18.5m y llynedd, a bod Llywodraeth Cymru’n ystyried benthyg £6.8m iddyn nhw.\nRoedd Flybe wedi bod mewn trafferthion ers rhai misoedd, gyda’r cwymp mewn galw yn sgil y coronavirus wedi gwneud sefyllfa ddrwg yn waeth.\nDywedodd Deb Bowen Rees, Prif Weithredwr Maes Awyr Caerdydd eu bod yn “drist iawn” o glywed y cyhoeddiad y bore yma.\n“Fel un o gwmnïau awyrennau rhanbarthol mwyaf Prydain, mae Flybe yn brand adnabyddus ledled de Cymru ac wedi cael effaith hynod gadarnhaol ar y maes awyr dros y blynyddoedd diwethaf,” meddai.\n“Rydym yn siarad gyda nifer o gwmnïau awyrennau am y cyfle i hedfan yn ôl ac ymlaen i dde Cymru. Yn wyneb newyddion Flybe, byddwn yn canolbwyntio ar y gwasanaethau domestig craidd mae Flybe wedi bod yn eu darparu.”\nCymru’n paratoi i dderbyn cyfarpar diogelu o dramor\nCerddwr wedi’i daro gan gar yn ardal maes awyr Caerdydd\nFlybe wedi dod i gytundeb “i ohirio taliadau treth i HMRC”\nAdroddiadau bod Flybe “ar fin mynd i’r wal”


Ken Clarke a Harriet Harman “yn barod i arwain llywodraeth frys” – Golwg360\nArweinydd y Democratiaid Rhyddfrydol wedi bod yn trafod gyda'r ddau Aelod Seneddol\nMae arweinydd y Democratiaid Rhyddfrydol wedi dweud bod dau aelod blaenllaw o’r Blaid Geidwadol a Llafur, Ken Clarke a Harriet Harman, yn barod i arwain llywodraeth frys er mwyn osgoi Brexit heb gytundeb.\nWrth siarad ar raglen Today ar BBC Radio 4, dywedodd Jo Swinson ei bod wedi siarad a’r ddau Aelod Seneddol “mwyaf profiadol yn Nhy’r Cyffredin.”\nYchwanegodd: “Maen nhw wedi rhoi dyletswydd cyhoeddus yn gyntaf a dydyn nhw ddim am weld Brexit heb gytundeb ac os ydy Ty’r Cyffredin yn gofyn iddyn nhw arwain llywodraeth frys er mwyn cael ein gwlad allan o’r llanast Brexit yma a’n hatal rhag mynd oddi ar y dibyn tuag at dim cytundeb, yna maen nhw’n barod i wneud hynny.”\nMeddai wedyn ei bod yn barod i drafod gyda Jeremy Corbyn i weld a oes ganddo awgrymiadau eraill am “Aelod Seneddol profiadol sy’n ennyn parch yn Nhy’r Cyffredin.”\n“Rydw i wastad wedi bod eisiau trafod gydag e [Jeremy Corbyn] a dw i’n credu bod deialog yn bwysig iawn rhwng unrhyw un sydd eisiau atal Brexit heb gytundeb,” meddai Jo Swinson.\n“Dw i’n credu bod yn rhaid canolbwyntio ar sut y gallwn ni lwyddo i atal dim cytundeb oherwydd mae’r cloc yn tician. A dw i’n credu ei fod yn beth da i siarad gyda phleidiau eraill a dw i’n gwneud hynny. Dw i wedi bod yn gwneud drwy gydol yr haf ac, wrth gwrs, roeddwn i wedi annog Jeremy Corbyn i gyflwyno pleidlais o ddifyg hyder cyn gwyliau’r haf, ond wnaeth e ddim.”\nDywedodd mai’r cam nesaf fyddai pasio deddfwriaeth yn galw am estyniad i Erthygl 50 er mwyn cynnal pleidlais y bobl neu’r posibilrwydd o ffurfio llywodraeth frys.\nJeremy Corbyn ym Machynlleth ac yn addo creu swyddi gwyrdd\nArweinydd yn Blaid Lafur ym Machynlleth i drafod ei “chwyldro diwydiannol gwyrdd”


Amheuon ynglŷn â chytundeb masnach y Deyrnas Unedig â Seland Newydd – Golwg360\nMae Llywodraeth yr Alban yn rhybuddio y bydd cytundeb masnach newydd y Deyrnas Unedig gyda Seland Newydd yn “cynyddu’r niwed i’n heconomi sy’n cael ei achosi gan Brexit”.\nOnd dywed Minette Batters, llywydd yr NFU, y bydd y cytundeb, ynghyd â’r cytundeb cynharach a gafodd ei lofnodi gydag Awstralia, yn agor y Deyrnas Unedig i “nifer sylweddol ychwanegol o fwyd wedi’i fewnforio” tra’n “sicrhau bron dim i ffermwyr y Deyrnas Unedig”.\n“Dyna pam ei bod hi’n anodd iawn i’r NFU ddangos unrhyw gefnogaeth i’r cytundebau hyn.\n“Gallai hyn niweidio hyfywedd llawer o ffermydd Prydain yn y blynyddoedd i ddod, er anfantais i’r cyhoedd, sydd am gael mwy o fwyd Prydeinig ar eu silffoedd, ac er anfantais i’n cymunedau gwledig a’n tirweddau fferm.”\nO dan y cytundeb, bydd Seland Newydd yn cael mwy o fynediad i farchnad y Deyrnas Unedig ar gyfer allforion cig oen.\nBydd y cytundeb yn gweld yr holl gwotâu ar gig oen yn cael eu codi ar ôl 15 mlynedd, ond cyn hynny bydd cwota o 35,000 tunnell am y pedair blynedd gyntaf, yna 50,000 tunnell ychwanegol wedi hynny.\nBydd tariffau mor uchel â 10% yn cael eu tynnu ar nifer o nwyddau yn y Deyrnas Unedig, o ddillad ac esgidiau i fysiau, llongau, teirw a chloddwyr.\nBydd cynhyrchion o ansawdd uchel o Seland Newydd fel gwin sauvignon blanc i fêl manuka a ffrwythau kiwi, yn rhatach i’w prynu.\n“Mae’r Deyrnas Unedig a Seland Newydd yn ffrindiau gwych ac yn bartneriaid agos,” meddai Jacinda Ardern.\n“Mae’r cysylltiadau hanesyddol sy’n ein rhwymo yn rhedeg yn ddwfn.\n“Mae’r cytundeb masnach rydd hwn yn gosod y sylfeini ar gyfer cysylltiadau cryfach fyth wrth i’r ddwy wlad ddechrau ar gyfnod newydd yn ein perthynas.\n“Mae’n dda i’n heconomïau, ein busnesau a’n pobol.”\nCyhuddo llanc 14 oed o lofruddio Logan Mwangi, pump oed o Ben-y-bont ar Ogwr\nCafwyd hyd i gorff y bachgen bach mewn afon ger ei gartref


Cyflafan Wounded Knee - Wicipedia\nCyflafan Wounded Knee\n29 Rhagfyr 1890\nWounded Knee Creek, Wounded Knee Battlefield\nBryn Wounded Knee\nY pennaeth Big Foot wedi'i ladd yn Wounded Knee yn Ne Dakota (llun a dynwyd gan y Farchoglu Americanaidd ar ôl y gyflafan)\nCyflafan Wounded Knee oedd y digwyddiad mawr olaf yn y gwrthdaro rhwng lluoedd arfog yr Unol Daleithiau (UDA) a brodorion Gogledd America. Digwyddodd ar 29 Rhagfyr 1890 mewn llecyn anghysbell o'r enw Wounded Knee ym mryniau De Dakota.\nY gyflafan[golygu | golygu cod y dudalen]\nMewn ymateb i'r sefyllfa truenus yn y reservations roedd rhai aelodau o'r Sioux wedi dianc i'r bryniau. Eisoes roedd y pennaeth enwog Tatanka Lyotake (1831-1890) neu 'Sitting Bull' yn Saesneg, a oedd erbyn hynny'n henwr, wedi ei saethu'n farw gan filwyr ac roedd y Sioux yn ofnus iawn. Eu harweinydd oedd y pennaeth Si Tȟaŋka sef 'Big Foot', oedd erbyn hynny'n sâl ac yn heneiddio. Roedd ei grŵp o ddilynwyr cymysg yn cynnwys gwragedd a phlant. Erbyn i'r Seithfed Farchoglu, dan reolaeth y capten Nelson Appleton Miles, eu tracio i lawr roeddynt bron â llwgu ac mewn cyflwr truenus. Cytunwyd iddynt fynd i Wounded Knee, ymgasglu yno ac ildio eu harfau.\nRoedd y tywydd yn aeafol a'r eira'n disgyn. Amgylchynwyd y pentref tipi gan y milwyr Yanci. Wrth i'r rhyfelwyr Sioux ddechrau ildio eu harfau dechreuodd y milwyr saethu. Roedd yr hyn a ddilynodd yn gyflafan ddidrugaredd. Saethwyd dros 300 o frodorion yn farw, nifer sylweddol ohonynt yn bobl mewn oed, gwragedd a phlant. Un o'r cyntaf i gael ei ladd oedd y pennaeth Big Foot, oedd yn gorwedd ar gludydd oherwydd ei salwch.\nCeir disgrifiad llygad-dyst gan Black Elk yn ei gyfrol Black Elk Speaks.\nProtest 1973[golygu | golygu cod y dudalen]\nYn 1973 meddianwyd pentref Wounded Knee gan tua 200 aelod o'r Fudiad Brodorion America (American Indian Movement) mewn protest yn erbyn polisïau Indiaidd llywodraeth UDA. Anfonwyd heddlu a milisia i'w gwarchae. Parhaodd y gwarchae am 69 diwrnod a lladdwyd dau o'r protestwyr cyn iddynt orfod ildio i'r awdurdodau.\nHyd heddiw Wounded Knee yw un o symbolau pennaf yr ymgyrch dros hawliau i'r brodorion yn America.\nDee Brown, Bury My Heart at Wounded Knee (Efrog Newydd, 1960)\nBlack Elk, Black Elk Speaks (1932)\nWedi dod o "https://cy.wikipedia.org/w/index.php?title=Cyflafan_Wounded_Knee&oldid=10966145"\nNewidiwyd y dudalen hon ddiwethaf ar 13 Awst 2021, am 11:15.


Datganiad i’r Wasg 12/04/2019 - Cyfeirio at Brosiect Teledu Cylch Cyfyng Dafydd Llywelyn mewn trafodaeth yn San Steffan\nCyfeirio at Brosiect Teledu Cylch Cyfyng Dafydd Llywelyn mewn trafodaeth yn San Steffan\nDdydd Iau 11 Ebrill clywodd dadl yn Neuadd San Steffan, ar atal troseddau manwerthu, am ailfuddsoddiad Dafydd Llywelyn mewn teledu cylch cyfyng ar draws ardal Heddlu Dyfed-Powys. Mae’r buddsoddiad hwn yn achub y blaen wrth ddatrys ac atal troseddau manwerthu.\nDywedodd Comisiynydd Heddlu a Throseddu Dyfed-Powys, Dafydd Llywelyn “Rwy’n cyflawni fy addewid i ail-fuddsoddi mewn isadeiledd Teledu Cylch Cyfyng modern er mwyn gwella diogelwch trefi a chyfrannu at yr adfywio sydd wir ei angen yng nghanol ein trefi ledled ardal yr heddlu.”\nMae trigolion lleol a pherchnogion busnes wedi canmol y gwahaniaeth a welir eisoes yn sgil gosod y camerâu. Meddai Lesley Richards, Cadeirydd Ymlaen Llanelli, Rhanbarth Gwella Busnes Llanelli, a gyfarfu’n ddiweddar gyda Mr Llywelyn: “Rydw i wedi bod yn siarad gyda busnesau yng nghanol y dref sydd wedi lleisio’u barn ers hir amser ynghylch ymddygiad gwrthgymdeithasol, ac maen nhw wedi gweld gwir wahaniaeth ers i’r camerâu fod ar waith. Mae Ymlaen Llanelli wedi bod yn galw am gael y camerâu yng nghanol tref Llanelli ers tro, felly roeddem yn falch iawn pan gawsant eu hailosod o’r diwedd.”\nMeddai David Morgan, Dirprwy Reolwr Lidl Aberdaugleddau: “Bydd y camera TCC newydd o fudd i’r gymuned a, gyda gobaith, yn gweithredu i atal trosedd.”\nYchwanega Mr Llywelyn, “Rydw i wedi cael gwybod gan Heddlu Dyfed-Powys fod cael mynediad at y darnau ffilm o ansawdd uchel wedi arwain at nifer o ddatrysiadau llwyddiannus, a byddant yn cael eu defnyddio fel tystiolaeth i sicrhau euogfarnau a dod â throseddwyr o flaen y llys.”\nMae 123 o gamerâu TCC yn cael eu gosod mewn 17 o drefi ledled ardal Heddlu Dyfed-Powys. Mae’r gwaith o’u gosod bron wedi ei gwblhau, ac mae 15 o’r 17 tref yn bwydo delweddau byw yn ôl i Heddlu Dyfed-Powys.\nOs oes arnoch angen rhagor o wybodaeth, neu os ydych yn dymuno trefnu cyfweliad gyda’r Comisiynydd, cysylltwch â Swyddfa’r Comisiynydd:\nCyfeiriad e-bost: opcc@dyfed-powys.pnn.police.uk\nAm ragor o wybodaeth ynghylch rôl y Comisiynydd Heddlu a Throseddu, ewch at y wefan http://www.dyfedpowys-pcc.org.uk/cy/y-comisiynydd/r%C3%B4l-y-comisiynydd-yr-heddlu-a-throseddu/\nCewch ragor o wybodaeth ynghylch y Prosiect TCC ar wefan Heddlu Dyfed-Powys: https://www.dyfed-powys.police.uk/cy/mynediad-at-wybodaeth/teledu-cylch-cyfyng-yn-heddlu-dyfed-powys/\nY 17 tref sy’n elwa o gael TCC yw: Llanfair-ym-muallt, Caerfyrddin, Aberhonddu, Saundersfoot, Rhydaman, Llanelli, Aberdaugleddau, Dinbych-y-pysgod, Hwlffordd, Aberystwyth, Penfro, Doc Penfro, Abergwaun, y Drenewydd, Aberteifi, y Trallwng a Llandrindod.


Heddlu - Wicipedia\n(Ailgyfeiriad oddi wrth Heddwas)\nFan heddlu, Cymru\nGwasanaeth o fewn cymuned gyda chyfrifoldeb i gadw trefn, gorfodi'r gyfraith ac atal a datgelu troseddau yw heddlu ("hedd" + "llu"). Yng ngwledydd Prydain, dechreuodd ddulliau modern o orfodi cyfraith yn y bedwaredd ganrif ar bymtheg, ond bu ddulliau eraill a gwasanaethau tebyg i'r heddlu wedi bodoli ers talwm.\n1 Galw'r heddlu\n2 Hanes yr heddlu ym Mhrydain\n2.1 Yr Oesoedd Canol\n2.2 Y Tuduriaid a Stiwartiaid\n2.2.1 Ynadon Heddwch\n2.2.2 Cwnstabliaid a Gwylwyr\n2.3 Y ddeunawfed ganrif\n2.3.1 Y Brodyr Fielding\n2.4 Y bedwaredd ganrif ar bymtheg\n2.4.1 Heddlu Metropolitan 1829\n2.4.2 Gweddill y deyrnas\n2.4.3 Cymwysterau a dyletswyddau heddwas\n2.4.4 Ymateb i'r heddlu newydd\n2.4.5 Adrannau Arbenigol\n2.4.6 Cofnodion a chasglu gwybodaeth\n2.4.7 Gwaith y ditectif a ffotograffiaeth\n2.5 Yr 20fed ganrif\n2.5.1 Arbenigedd pellach\n2.5.2 Menywod yn yr Heddlu\n2.5.3 Trafnidiaeth a Chyfathrebu\nGalw'r heddlu[golygu | golygu cod y dudalen]\nMewn llawer o wledydd, ceir rhif ffôn byr a chofiadwy er mwyn galw'r heddlu a gwasanaethau eraill am ddim mewn argyfwng. Yn y DU, 999 yw'r rhif hwn, ond mae 112 yn gweithio hefyd ym mhob gwlad o fewn yr Undeb Ewropeaidd. Yng ngogledd America, 911 yw'r rhif argyfwng. Ond yn ogystal â hyn, mae rhif ffôn di-argyfwng yn y DU, sef 101, gyda'r amcan o symud galwadau diangen draw o'r rhifau argyfwng. Ceir rhif di-argyfwng byr tebyg yn rhannau o UDA hefyd, sef 311 Archifwyd 2009-04-22 yn y Peiriant Wayback..\nHanes yr heddlu ym Mhrydain[golygu | golygu cod y dudalen]\nYn ystod yr Oesoedd Canol gan nad oedd llu heddlu proffesiynol wedi ei sefydlu adeg hynny roedd y cyfrifoldeb am ddal y troseddwr yn cael ei roi i’r gymuned. Byddai’r gymuned yn trefnu felly eu bod yn gwneud hynny drwy ddull ‘gwaedd ac ymlid’ sef galw ar y pentrefwyr eraill i helpu ddal y troseddwr a hefyd trefnu eu hunain mewn grwpiau o ddeg, sef ‘degymiadau’. Roedd y grwpiau o ddeg yn cymryd cyfrifoldeb am ymddygiad ei gilydd, oherwydd os byddai unrhyw ddrwgweithredwyr oddi fewn y grwp roedd yn ddyletswydd ar y lleill i fynd â nhw i’r llys.\nArweiniwyd y ‘gwaedd ac ymlid’ gan y Cwnstabliaid a fyddai’n cael ei ethol yn flynyddol gan ei gymdogion yn y pentrefi a threfi. Roedd hon yn swydd ddi-dâl ac arhosodd y dyletswyddau y r’un fath hyd nes y 19eg ganrif.\nAr lefel sirol roedd y Siryfion Sirol yn gyfrifol am blismona. Pendowyd hwy gan y Brenin a bydden nhw’n gyfrifol am drefnu’r ‘posse comitatus’ a fyddai’n dal y troseddwr os nad oedd y ‘gwaedd ac ymlid’ wedi llwyddo i wneud hynny.\nEr bod ‘Cyfraith y Brenin’ wedi cael ei orfodi ar Gymru wedi Concwest Edward I roedd elfennau o Gyfreithiau Hywel Dda yn parhau i fod yn rhan o system gyfreithiol Cymru. ‘Cyfraith y Brenin’ a ddefnyddiwyd mewn achosion troseddol ond roedd Cyfraithiau Hywel Dda yn cael eu defnyddio o hyd wrth brofi achosion sifil.\nY Tuduriaid a Stiwartiaid[golygu | golygu cod y dudalen]\nYnadon Heddwch[golygu | golygu cod y dudalen]\nEr bod swydd yr Ynadon Heddwch wedi cael ei sefydlu yn yr Oesoedd Canol rhoddwyd mwy o gyfrifoldebau iddynt yng nghyfnod y Tuduriaid. Daethant yn allweddol wrth weithredu cyfraith a threfn yn lleol ac ar lefel sirol. Fel arfer roedden nhw’n bobl bwysig yn eu cymuned fel tirfeddiannwr lleol a byddent yn gweithio’n ddi-dâl am yr anrhydedd o gael y swydd.\nByddai dyletswyddau eu gwaith yn cynnwys cyfrifoldeb am lywodraeth leol ac roeddent yn gyfrifol gynnal a chadw pontydd a hewlydd, trwyddedau tafarndai ac arolygu gofal am y tlodion yn y plwyf.\nByddai’r ynadon yn cyfarfod mewn is-sesiynau a sesiynau chwarter lle byddent yn medru dedfrydu am mân droseddau ac yn nes ymlaen rhoddwyd y pŵer iddynt ddedfrydu ar droseddau mwy difrifol fel llofruddiaeth a gwrachyddiaeth yn y Sesiynau Chwarter. Roedd y troseddau mwyaf difrifol yn y categorïau hyn yn cael eu cyflwyno gerbron barnwr a rheithgor.\nYn nes ymlaen yng nghyfnod y Tuduriaid rhoddwyd pwerau iddynt arestio pobl ac fel ditectif, cawsant yr awdurdod i gwestiynu pobl oedd yn cael eu hamau o droseddu. Yn nheyrnasiad Elisabeth I rhoddwyd mwy o gyfrifoldebau iddynt am sefydlu ac arolygu gwaith y tai cywiro ar gyfer y tlodion yn y plwyfi.\nCwnstabliaid a Gwylwyr[golygu | golygu cod y dudalen]\nRoedd yr Ynad Heddwch yn penodi Cwnstabliaid y Plwyf er mwyn eu cynorthwyo gyda’u gwaith o gynnal cyfraith a threfn yn y gymuned. Disgwylid i’r Cwnstabl adrodd wrth yr Ynadon Heddwch yn y Sesiynau Chwarter (bedair gwaith y flwyddyn). Byddai’r Cwnstabl yn penodi cynorthwywyr neu Is-Gwnstabl, i’w helpu gyda’r gwaith, er enghraifft, arestio troseddwyr a mynd â hwy i’r carcharau. Masnachwyr neu ffermwyr fyddai’n gwneud y gwaith yma ac roedd y swydd yn ddi-dâl.\nYn y trefi cyflogwyd Gwarchodwyr neu Gwylwyr i helpu’r Cwnstabliaid gyda chadw cyfraith a threfn. Sefydlwyd y swydd fel un oedd yn cael ei thalu yn ystod teyrnasiad Siarl II er mwyn sicrhau bod digon o wylwyr ar strydoedd Llundain. Fel arfer roedd y gwylwyr yn hen a musgrell a byddent yn cerdded y strydoedd yn y nos wedi eu harfogi gyda ffon, llusern a chloch. Llys-enwyd hwy yn ‘Charleys’ fel term dychanol oherwydd eu bod yn ddi-werth yn gwarchod rhag troseddau neu i ddal troseddwyr. Doedd dim pŵer ganddynt ychwaith i redeg ar ol troseddwyr mewn i blwyfi eraill ac felly roedd hyn yn rhwystr ychwanegol iddynt wrth geisio cyflawni eu dyletswyddau.\nY Brodyr Fielding[golygu | golygu cod y dudalen]\nY barnwr Henry Fielding\nYn 1748 penodwyd Henry Fielding yn ynad yn ardal Bow Street yn Llundain. Sylweddolodd wrth i’r trefi gynyddu yn eu maint nad oedd y gwylwyr a chwnstabliaid yn medru ymdopi gyda’r cynnydd mewn troseddau o ganlyniad i hynny. Nid oedd ganddo hyder yn y system blismona fel ag yr oedd hi. Penderfynodd felly ffurfio grŵp o chwech gwnstabliaid i’w helpu a enwyd yn nes ymlaen yn Rhedwyr Bow Street. Hyfforddwyd yn eu dyletswyddau ond nid oeddynt i ddefnyddio grym onibai i amddiffyn eu hunain.\nNid oeddent yn gwisgo iwnifform a’r unig arwydd eu bod yn swyddogion y gyfraith oedd bod ganddynt ffon gyda choron ar ei phen. Roeddent yn swyddogion llawn amser a thalwyd cyflog iddynt, ynghyd â rhan o unrhyw wobr ariannol.\nRoedd Henry Fielding hefyd yn ddibynnol ar y gymuned i gael cymorth wrth ddal troseddwyr a byddai’n defnyddio hysbyebion yn y papurau newydd i helpu gyda’r gwaith hynny. Roeddent hefyd yn gwneud gwaith ditectif ac yn mynd i dai tafarn lleol i gael gwybodaeth am droseddwyr lleol.\nYn 1754 bu Henry farw ond roedd ei frawd John wedi ymuno gyda fe yn y gwaith ychydig flynyddoedd yn gynt. Cyflwynodd John agweddau eraill i waith Rhedwyr Bow Street. Ar ddechrau’r 1760au sefydlodd Batrol Ceffylau Bow Street er mwyn taclo problem cynyddol y lladron penffordd ar yr hewlydd o gwmpas Llundain ac mi ddatblygodd Bow Street i fod yn ganolfan wybodaeth. Rhan o’r gwaith yma oedd cyhoeddi yn 1786 papur newydd wythnosol o’r enw The Hue and Cry, sef papur wythnosol a oedd yn dosbarthu manylion am droseddwyr neu eiddo oedd wedi ei ddwyn. Roedd Henry Fielding yn credu’n gryf mai gwaith y Rhedwyr oedd nid yn unig ymateb i droseddau a gyflawnwyd ond hefyd i atal troseddau rhag digwydd.\nRoedd y ffaith fod y Llywodraeth wedi rhoi i ariannu Patrol Ceffyl Bow Street ac i’r papur wythnosol yn arwydd bod y Llywodraeth yn cymryd mwy o gyfrifoldeb am blismona a bu’r egwyddor yma yn ganolog i’r cam nesaf yn natblygiad plismona, sef sefydlu Heddlu Metropolitan yn 1829 dan arweinyddiaeth Syr Robert Peel, yr Ysgrifennydd Cartref ar y pryd.\nHefyd, roedd sefydliad Rhedywr Bow Street yn drobwynt pwysig yn hanes plismona gan ei bod yn gosod templad ar gyfer heddlu trefnus, cyflogedig y dyfodol. Serch hynny, roedd gwrthwynebiad i’w bodolaeth oherwydd nad oedd bobl eisiau gweld arian cyhoeddus, fel trethi, yn cael eu defnyddio i ariannu’r fenter. Credai rhai eraill hefyd bod yr heddlu yn amharu ar eu rhyddid.\nHeddlu Metropolitan 1829[golygu | golygu cod y dudalen]\nPlismon efo'r Heddlu Metropolitan yn y 1850au\nSylweddolodd Syr Robert Oeel, bod gwir angen am heddlu proffesiynol, cyflogedig oherwydd diffygion y system bresennol o’r cwnstabliaid a’r gwylwyr, twf yn nifer y troseddau yn y trefi diwydiannol a’r terfysgoedd diweddar fel Caeau Spa a Peterloo wedi amlygu gwendidau’r system blismona. Ni ellid ddibynnu ar filwyr i gadw trefn gan fod hynny’n aml yn gwaethygu’r sefyllfa.\nYn y Senedd ym mis Gorffennaf 1829 pasiwyd Deddf Heddlu Llundain a sefydlwyd heddlu i fod yn gyfrifol am gadw cyfraith a threfn o fewn pymtheg milltir o ganol Llundain. Nid oedd dim awdurdod ganddynt tu hwnt i’r dalgylch hyn ac felly roedd Rhedwyr Bow Street yn parhau i blismona’r ardaloedd hynny. Nid oeddent yn cario arfau, ar wahan i bastwn, a gwisgent got las dywyll gyda botymau metel, trowsus glas a het uchel. Yn fuan iawn llysenwyd hwy yn Bobbies neu Peelers ar ôl Robert Peel. Roedd 11,700 yn aelodau o’r Heddlu Metropolitan erbyn 1882.\nDynodai sefydliad Heddlu’r Metrpolitan agwedd newydd y Llywodraeth tuag at ei rol mewn cadw cyfraith a threfn. Roedd yr arian a fuddsoddwyd gan y Llywodraeth wrth sefydlu Heddlu’r Metrpolitan yn Llundain yn dangos bod cynsail wedi ei osod, sef bod y wladwriaeth yn cymryd cyfrifoldeb am sut oedd ei thrigolion yn cael eu plismona.\nGweddill y deyrnas[golygu | golygu cod y dudalen]\nYn 1839 pasiwyd Deddf Heddlu Gwledig a roddodd yr hawl, ond nid gorfodaeth i siroedd sefydlu eu heddlu proffesiynol eu hunain. Nid oedd hon gorfodaeth Cymerodd Cymru fantais o’r ddeddf yn gyflym iawn, er gwaethaf rhywfaint o wrthwynebiad ar sail y cost a’r ofn y byddai’r heddlu newydd yn troi’n ysbïwyr ar y bobl fel yn Ffrainc. Roedd heddlu rhan amser gan Gymru yn rhai o’r trefi fel Merthyr a Hwlffordd er mai bach iawn oeddynt o ran nifer. Yn 1836 dim ond dau heddwas oedd yn Ninbych y Pysgod, saith yn Abertawe a phump yng Nghaerfyrddin. Erbyn 1843 roedd pum sir wedi sefydlu heddlu. Doedd dim gorfodaeth ar y siroedd i sefydlu heddlu o dan ddeddf 1839 ond ar ôl pasio Deddf Heddlu Sir a Bwrdeisdref 1856 doedd dim dewis ganddynt.\nYn ôl Deddf Heddlu Sir a Bwrdeisdref 1856 roedd yn rhaid i bob sir a thref fawr sefydlu heddlu proffesiynol gyda gorsafoedd a chelloedd i gadw troseddwyr. Roedd llawer o’r prif gwnstabliaid newydd yn gyn-aelodau o’r fyddin ac roedd dylanwad y fyddin yn amlwg ar lifrai newydd yr heddlu. Roedd Arolygwr Heddlu i gael eu penodi i bob sir gan yr Ysgrifennydd Cartref a gosodwyd canllawiau bod un heddwas i bob 1,000 o bobl. Gosodwyd strwythur pendant ar gyfer hierarchiaeth yr heddlu, er enghraifft, Arolygwr, Prif Gwnstabl, swyddogion a chwnstabliaid.\nCymwysterau a dyletswyddau heddwas[golygu | golygu cod y dudalen]\nRhoddwyd ardal benodol, neu ‘bȋt’ i bob cwnstabl i’w cherdded. Rhaid oedd i bob cwnstabl fod o dan 35 oed, o leiaf 5’7” o daldra, yn gryf a ffit iawn ac yn medru darllen ac ysgrifennu. Prif amcan y gwaith oedd cadw’r heddwch a rhwystro troseddau ac roeddent yn gweithio saith diwrnod yr wythnos. O ran ariannu’r heddluoedd newydd yma, yn yr ardaloedd gwledig a threfol, roedd cyfraniadau yn dod oddi wrth y Llywodraeth ac o’r trethi lleol.\nYmateb i'r heddlu newydd[golygu | golygu cod y dudalen]\nPoster yn annog pobol Aberystwyth i wrthod sefydlu gwasanaeth heddlu\nBu llawer o ddadlau ynghylch effeithlonrwydd yr heddlu newydd. Ar y cychwyn roedd llawer o waith yr heddlu yn canolbwyntio ar adfer trefn ar y strydoedd drwy delio gyda meddwdod, ymladd, begeriaid trafferthus a thawelu anghydfodau adeg etholiad, ffair neu marchnad. Yng nghefn gwlad roedd yr heddlu yn cadw llygad ar fannau lle roedd lladrata yn debygol o ddigwydd, er enghraifft, wrth gloddiau a chledrau ffyrdd. Byddent yn mynd â phobl, oedd yn cael eu chwilio gyda ieir, watsys neu eiddo arall a allent fod wedi eu dwyn, neu pobl oedd yn edrych yn amheus, i’r ddalfa. Roeddent hefyd yn cadw llygad allan am botsiars, a oedd yn drosedd gyffredin yn ardaloedd gwledig Cymru.\nCafodd yr heddllu newydd rai problemau wrth iddynt gael eu sefydlu. Ymddiswyddodd nifer oherwydd nad oeddent yn gallu ymdopi gyda’r gwaith, ac ymddiswyddodd eraill oherwydd torri rheolau’r heddlu. Cafodd rhai eraill eu diswyddo oherwydd methiant i adrodd troseddau, eraill yn cael eu diswyddo oherwydd ymweld gyda phuteindai ac eraill am yfed tra ar ddyletswydd. Er gwaethaf agwedd ddrwgdybus y cyhoedd tuag at yr heddlu ar y cychwyn, llwyddwyd i ennill ffydd trwch y boblogaeth yn yr heddlu disgybliedig, newydd. \nAdrannau Arbenigol[golygu | golygu cod y dudalen]\nNid oedd gwaith ditectif yn rhan o waith Heddlu’r Metropolitan pan sefydlwyd ef gyntaf. Bu sawl carreg filltir bwysig yn natblygu canghennau arbenigol i waith y Metropolitan yn y degawdau canlynol:\n1842 – sefydlwyd cangen dditectif yn Scotland Yard sef adran dditectifs dillad arferol i’r heddlu\n1878 - sefydlwyd y CID (Criminal Investigation Department) sef Adran Ymholiadau i Droseddau y Metropolitan.\n1884 – Cangen Ymchwilio Arbennig (Special Branch) yn cael ei sefydlu oherwydd y bygythiad gan y Ffeniaid Gwyddelig gweriniaethol.\n1901 – dechreuwyd ddefnyddio gwyddoniaeth fforensig i ddatrys troseddau, er enghraifft, olion bysedd. Sefydlwyd hefyd Bwrdd Olion Bysedd Cenedlaethol i gadw cofnod o’r holl olion bysedd. Yn nes ymlaen cafodd labordai gwyddonol fforensig eu sefydlu hefyd, lle roedd gwyddonwyr yn medru edrych ar dystiolaeth a gwneud arbrofion. Yma roeddent yn medru archwilio llwch a ffeibrau o ddillad, profion ar gyfer gwallt a gwaed er mwyn gweld os mai o berson neu anifail maent yn deillio.\nCofnodion a chasglu gwybodaeth[golygu | golygu cod y dudalen]\nYn 1869 cafodd Swyddfa Cofnodion Troseddol ei sefydlu er mwyn cadw cofrestr o droseddwyr, troseddau a gyflawnwyd a rhai oedd yn cael eu hamau o droseddu.\nSefydlwyd hefyd y Police Gazette a gylchredai ddisgrifiadau manwl o droseddwyr cyson, ynghyd â manylion am eu troseddau blaenorol pan oeddent yn cael eu rhyddhau o’r carchar.\nGwaith y ditectif a ffotograffiaeth[golygu | golygu cod y dudalen]\nLlun o troseddwr gan heddlu Sir Aberteifi, 1907\nErbyn tua diwedd y 19eg ganrif dechreuodd Heddlu’r Metropolitan ddefnyddio ffotograffiaeth yn gynyddol gyda’u gwaith drwy dynnu lluniau o’r troseddwyr. Defnyddiwyd ef hefyd i dynnu lluniau o’r safleoedd troseddu.\nYn fuan wedi dyfeisio ffotograffiaeth yn 1839 sylweddolwyd bod ganddo sawl mantais. Gan ei fod yn ddull o gadw cofnodion cywir roedd yn ffordd rhagorol i gadw rheolaeth ar elfennau 'drwg' o fewn cymdeithas. Mor gynnar â'r 1840au ceir adroddiadau am yr heddlu yn defnyddio ffotograffiaeth yn Lloegr. Ond nid tan gwymp Commune Paris yn 1871 y cafodd ei defnyddio ar raddfa eang. Adnabyddwyd y gwrthryfelwyr oddi wrth eu ffotograffau er mwyn eu cipio a'u cosbi. Bu ffotograffwyr hefyd yn gweithio yn y carchardai yn tynnu lluniau o'r unigolion a arestiwyd ac erbyn yr 1880au roedd y 'gwep lun', neu'r mug shot, wedi dod yn rhan arferol o waith yr heddlu.\nOnd defnyddiwyd ffotograffiaeth nid yn unig i reoli elfennau 'drwg' cymdeithas ond hefyd fel ffordd i gadw cofnod ohonynt. Gwelodd y 19g nifer o syniadau yn cysylltu ymddygiad troseddwr gyda nodweddion corfforol penodol. Gwelwyd tynnu ffotograffau o ddrwgweithredwr fel ffordd o adnabod y nodweddion corfforol hynny a fyddai'n dangos tueddiadau unigolyn tuag at dorri’r gyfraith neu droseddu. Roedd hefyd yn cael ei weld fel ffordd o sefydlu beth oedd y 'teip troseddol'.\nErbyn dechrau'r ugeinfed ganrif, roedd ffotograffiaeth yr heddlu wedi dod yn ffurf dderbyniol ar dystiolaeth. Fe'i defnyddiwyd i adnabod troseddwyr unigol, yn hytrach na 'theipiau troseddol', ac i ddogfennu a chofnodi'r fan lle'r oedd trosedd wedi digwydd. Roedd y technegau hyn yn cael eu defnyddio gan yr heddlu yng Nghymru ac roedd Sir Aberteifi ar ddiwedd y 19eg ganrif yn un o’r siroedd a ddefnyddiai’r dulliau hyn. Yn ogystal â disgrifiadau corfforol o'r carcharorion eu hunain a manylion am eu troseddau, mae cofnodion Cwnstaliaeth Sir Aberteifi yn cynnwys ffotograffau o'r rhai a ddedfrydwyd rhwng 1897 ac 1909 ynghyd ag ambell ffotograff o dystiolaeth neu leoliad trosedd.\nYr 20fed ganrif[golygu | golygu cod y dudalen]\nArbenigedd pellach[golygu | golygu cod y dudalen]\nGwelodd y ganrif hon ddatblygiadau pellach yn arbenigedd a’r dulliau darganfod troseddu a ddefnyddiwyd gan yr heddlu;\n1919 – sefydlwyd y Flying Squad gan Heddlu’r Metropolitan. Roedd hon yn adran a ddefnyddiai geir i ddelio gyda lladradau difrifol.\n1946 - sefydlwyd nifer o grwpiau arbenigol megis y Sgwad Cyffuriau, y Grŵp Patrol Arbennig, yr Heddlu Twyll, a’r Heddlu Trin Cŵn.\n2006 - cafodd yr adran Rheolaeth Gwrthdrefygol (S)15) ei sefydlu ac ers 1989 mae Adran Ymholiadau i Droseddau (CID), ditectifs mewn dillad arferol, gan bob heddlu ym Mhrydain.\nMenywod yn yr Heddlu[golygu | golygu cod y dudalen]\n1919 – Menywod yn cael eu cyflogi am y tro cyntaf. Cyfyngwyd eu dyletswyddau i batrolio ar droed a delio gyda achosion yn ymwneud â phlant a menywod. Erbyn 1973 roedd\nCressida Dick, y fenyw gyntaf i fod yn Gomisiynydd Heddlu’r Metropolitan\nmenywod yn cael y r’un cyfrifoldebau a dyletswyddau â dynion oddi fewn y lluoedd heddlu.\n1996 – Pauline Clare oedd y fenyw gyntaf i gael ei phenodi yn Brif Gwnstabl. Penodwyd hi i’r swydd yn Heddlu Swydd Gaerhirfryn.\n2017 – Cressida Dick yn cael ei phenodi fel y fenyw gyntaf i fod yn Gomisiynydd Heddlu’r Metropolitan.\nTrafnidiaeth a Chyfathrebu[golygu | golygu cod y dudalen]\n1909 – beiciau yn cael eu defnyddio fel bod yr heddlu’n gallu teithio a phatrolio yn gyflymach\n1919 – cyflwynwyd ceir am y tro cyntaf. Yn nes ymlaen cafodd ceir yr heddlu eu cysylltu gyda radio ac erbyn heddiw mae camerâu mewn ceir.\n1980au – cyflwyno hofrenyddion. Yn nes ymlaen ychwanegwyd cyfarpar technoleg fel camerâu isgoch, recordyddion fideo a goleuadau ymchwilio arnynt.\nO ran dulliau cyfathrebu bu camau mawr yn y cyfeiriad yma hefyd gyda’r ffôn yn cael ei chyflwyno yn 1901, y radio yn 1910 a dechreuwyd ddefnyddio radio dwy ffordd mewn ceir yn 1934. Yn ystod y 1920au cyflwynodd yr heddlu flychau ffôn eu hunain ac yn y 1930au cyflwynwyd rhif argyfwng 999. Yn y 1960au roedd heddlu ar y ‘bȋt’ yn defnyddio radio dwy ffordd bersonol. Ers 2009 mae’r heddlu yng Nghymru yn defnyddio’r rhif 101 ar gyfer sefyllfaoedd nad sy’n argyfwng.\nMae technoleg wedi bod yn hollbwysig i ddatblygiad yr heddlu yn yr 20g ac mae hyn i’w weld yn y cyfarpar technolegol newydd mae’r heddlu wedi ei fabwysiadu yn ystod y cyfnod hynny. Mae camerâu CCTV, synwyryddion metel ac offer isgoch a gwrs ymhlith yr arfogaeth dechnolegol maent yn eu defnyddio.\nMae cyfrifiaduron yn cael eu defnyddio ers y 1960au i gadw cofnodion a storio gwybodaeth am droseddau a throseddwyr. Mae hyn wedi rhwyddhau y broses o fonitro, gwirio, olrhain a chyfnewid gwybodaeth i’r heddlu.\nErbyn heddiw mae tystiolaeth DNA unigolyn yn cael ei ddefnyddio fel rhan o waith ditectif yr heddlu, wrth edrych poer, gwaed neu gwallt.\n↑ 1.00 1.01 1.02 1.03 1.04 1.05 1.06 1.07 1.08 1.09 1.10 1.11 1.12 1.13 1.14 1.15 "Gorfodi cyfraith a threfn cyn y 16eg ganrif - Gorfodi cyfraith a threfn - TGAU Hanes Revision". BBC Bitesize (yn Saesneg). Cyrchwyd 2020-03-27.\n↑ Parry, Glyn (2001). Naid i Dragwyddoldeb. Llyfrgell Genedlaethol Cymru. t. 16.\n↑ "Plismona". BBC.\n↑ Parry, Glyn (2001). Naid i Dragwyddoldeb. Llyfrgell Genedlaethol Cymru. tt. 16, 22.\n↑ Parry, Glyn (2001). Naid i Dragwyddoldeb. Llyfrgell Genedlaethol Cymru. t. 22.\n↑ "Drwgweithredwyr | Llyfrgell Genedlaethol Cymru". www.llyfrgell.cymru. Cyrchwyd 2020-03-27.\nChwiliwch am heddlu\nWedi dod o "https://cy.wikipedia.org/w/index.php?title=Heddlu&oldid=11036108"\nNewidiwyd y dudalen hon ddiwethaf ar 19 Mawrth 2022, am 00:27.


32.7 miliwn o bobol mewn gwaith, sy’n gosod record newydd – Golwg360\n32.7 miliwn o bobol mewn gwaith, sy’n gosod record newydd\n16 Ebrill 2019 am 11:29\nMae’r nifer uchaf erioed – 32.7 miliwn o bobol – mewn gwaith yng ngwledydd Prydain, ar ôl i’r nifer sydd mewn swyddi llawn amser a hunangyflogedig gynyddu’n sylweddol dros flwyddyn.\nMae ystadegau sy’n cael eu cyhoeddi heddiw yn dangso fod y nifer sydd mewn gwaith wedi cynyddu o 179,000 mewn tri mis i fis Chwefror i 32.7 miliwn, y cyfanswm chaf ers 1971 pan ddechreuwyd cadw cofnodion.\nO ran swyddi llawn amser a hunangyflogedig, mae’r ffigwr wedi codi 457,000 dros y flwyddyn ddiwethaf, tra mae’r nifer sydd mewn swyddi rhan amser wedi disgyn 15,000, yn ôl ffigurau’r Swyddfa Ystadegau Cenedlaethol.\nMae diweithdra wedi disgyn 27,000 i 1.34 miliwn, sy’n cadw tuedd wnaeth ddechrau yn 2012 i fynd.\nMae’n golygu bod cyfradd diweithdra gwledydd Prydain nawr yn 3.9% – sy’n is nag unrhyw adeg ers diwedd 1975.\nAr ben hynny, mae cyfartaledd cyflog wedi cynyddu o 3.5% mewn blwyddyn, sy’n parhau i orbwyso chwyddiant.


GEIRIAU I'N CYNNAL:'Cofio'\nEleni, oherwydd lledaeniad haint Covid 19 a'r angen i ymgadw rhag cynnull mewn niferoedd, penderfynwyd rhoi heibio'r arfer mewn llawer man o gynnal gwasanaeth wrth gofebau rhyfel ar Sul y Cofio. Penderfynwyd yn hytrach gyflwyno digwyddiadau rhithiol dros y we ac ar deledu mewn ymgais i gofio ymdrech ac aberth y rhai a gollodd eu bywyd mewn dau ryfel byd ac mewn brwydrau eraill.\nMi fydd yr arfer o wisgo pabi coch ar got a gosod plethdorchau ar gofebau yn fynegiant o'r cofio hwnnw.\nNi ddaw henaint i'w rhan hwy,\nNa'r blynyddoedd gollfarn mwy.\nPan elo'r haul i'w orwel\nNi a'u cofiwn hwy,\nNi a'u cofiwn hwy.\nAeth canrif a mwy heibio bellach ers diwedd y rhyfel byd cyntaf - ac eto fe erys yr arfer o gofio.\nMi fydd cofio yn gyfrwng i gysylltu digwyddiadau ddoe â'n byw heddiw ac yn ein galluogi i uniaethu â'u profiadau, a hynny oherwydd ein bod yn rhannu o'r un ddynoliaeth, ac o'r gwead dirgel, chwedl Waldo, 'sy'n cydio pob dyn byw; cymod a chyflawn we, Myfi, Tydi. Efe ... '\nNi chyfyngir y cofio hwnnw chwaith gan y rheidrwydd inni fod yno. Nid oes neb yn byw bellach a brofodd erchylltra brwydrau'r Liege, y Somme, Ypres a Passchendaele - bu farw Henry John Patch, y milwr olaf a frwydrodd yn y Rhyfel Byd Cyntaf, yn 111 oed ym mis Gorffennaf 2009, ac eto ar y Sul hwn ganrif a mwy wedi'r digwydd yr ydym yn dal i goffau eu haberth hwy mewn tosturi a chydymdeimlad; yn dawel a dwys, fe barchwn ac anrhydeddwn eu coffadwriaeth.\nBeth wnewch chi â'ch pabi coch wedi Sul y Cofio tybed? Fyddwch chi'n ei daflu i ffwrdd, neu yn ei gadw tan flwyddyn nesaf? Fyddwch chi'n ei osod mewn drôr ynghanol trangwns eraill a'i anghofio neu a fyddwch yn ei osod mewn lle amlwg a gweladwy? Ond, yn fwy penodol efallai, ga i holi - beth a wnawn ni â'n cofio wedi i Sul y Cofio fynd heibio?\nHeddiw ar y Sul hwn, mi fydd llawer un yn cofio am aberth y rhai a gollodd eu bywyd o ganlyniad i gyflafan rhyfel ac yna ddydd Mercher mi fydd y cofio'n parhau gan fod yr 11eg Tachwedd yn Ddydd y Cofio. Am 11.00 o'r gloch ar y dyddiad hwnnw yn 1918 y daeth y Rhyfel Byd Cyntaf i ben. Ond beth am ddydd Iau a'r diwrnod wedyn - a fydd y cofio wedi gorffen wedyn? A fyddwn yn rhoi heibio ein cofio am flwyddyn arall fel a wnawn gyda'n trimins a'n haddurniadau 'Dolig ddeuddeg diwrnod wedi'r digwydd?\nMi ddylai'n cofio wneud gwahaniaeth i'r modd y byddwn yn byw ein bywydau wedi'r digwydd.\nAr gychwyn y nawdegau cyhoeddwyd cyfres o ysgrifau ar hanes Cymru o dan y teitl COF CENEDL ac yn ei ragymadrodd i'r gyfres y mae'r golygydd, yr Athro Geraint Jenkins, yn cyfeirio at yr elfennau nodedig hynny a gyfranna i'n bodolaeth fel cenedl. Hebddynt, meddai, 'Nid oes gennym nac enw, na llais, na hawliau, nac aelodaeth ym mrawdoliaeth dynolryw; oherwydd o fewn y frawdoliaeth honno saif y cyfrifoldeb i ni hybu a diogelu'r gwerthoedd hynny sy'n esgor ar gariad, heddwch a chymod rhwng dyn a'i gyd-ddyn - y rhain yw seiliau gwareiddiad a gobaith pobloedd y byd.'\nMae Gair Duw yn ein hatgoffa'n gyson o'r angen i gofio. Y mae'r Hen Destament yn frith o gyfarwyddiadau i'r genedl gofio ymwneud Duw yn eu hanes ac am ei berthynas unigryw â hwy, ei ddarpariaeth a'i waredigaeth.\nYn y Deg Gorchymyn a dderbyniodd Moses gan Dduw ar fynydd Sinai y mae gofyn i'r genedl 'gofio'r dydd Sabath i'w sancteiddio' (Exodus 20:8) ac wrth inni gamu i Lyfr Deuteronomium cawn yno restr o'r gorchmynion yr oedd disgwyl i'r genedl eu cofio a'u dilyn: 'Gofalwch na fyddwch yn anghofio'r Arglwydd eich Duw nac yn gwrthod cadw ei orchmynion ... ' (Deut. 8:11).\nY mae Llyfr y Pregethwr yn ein hannog 'i gofio'r Creawdwr yn nyddiau ein hieuenctid, cyn i'r dyddiau blin ddod ... ' (Preg.12:1).\nAc yna mae'r proffwyd Eseia yn cymell y genedl i ymgadw rhag loetran uwchben hen hanes ond i gofio fod y Duw sydd wedi darparu yn cyflawni pethau newydd yn barhaus (Eseia 43: 18-19).\nFel rhan o ddefod Gŵyl y Bara Croyw i gofio gwaredigaeth yr Aifft, y mae Moses yn gorchymyn: 'Cofiwch y dydd hwn, sef y dydd y daethoch allan o'r Aifft, o dŷ caethiwed oherwydd â llaw nerthol y daeth yr Arglwydd â chwi oddi yno.' (Exodus 13:3)\nWrth inni droi i'r Testament Newydd wedyn gwelwn y cofio yn fynegiant o'n ffydd a'n hymddiriedaeth yn ein Harglwydd Iesu Grist. Mi fydd cofio ei aberth a'i fuddugoliaeth ar Galfaria yn ein hatgoffa taw ef a roes ei ddwylo pur ar led ac a wisgodd goron ddrain - trosom ni. Ar groesbren Calfaria y gwelwyd yr aberth eithaf - ym marwolaeth Iesu, ei ddioddefaint a'i goncwest ef ar angau a bedd, y mae inni waredigaeth a bywyd.\nYng nghyd-destun ein haddoliad mi fydd yr anghenraid i gofio yn elfen amlwg o'r digwydd. Mi fydd y weithred o dorri bara ac yfed y cwpan mewn cymun yn fynegiant o aberth Iesu Grist ac fe wnawn hyn 'er cof amdano'.\nFe rydd Thomas Lewis, y gof o Dalyllychau, lais a mynegiant i'r cofio hwnnw yn ei emyn grymus:\nWrth gofio'i riddfannau'n yr ardd a'i chwys fel defnynnau o waed,\nAredig ar gefn oedd mor hardd, a'i daro â chleddyf ei Dad,\nA'i arwain i Galfarî fryn a'i hoelio ar groesbren o'i fodd;\nYnghanol pob argyfwng - ynghanol cwestiynau nad oes iddynt ateb a thristwch nad oes iddo ymwared - diolchwn fod inni 'Ŵr dirmygedig sy'n gynefin â dolur - yr Hwn a gymerth ein gwendid ni ac a ddug ein doluriau ni', sydd yno ynghanol pob adfyd a chaledi yn uniaethu â dioddefaint y byd, am iddo yn ei gariad anhraethol ein prynu ni i fywyd trwy ei waed.\n'Efe a archollwyd am ein camweddau ni, efe a ddrylliwyd am ein hanwireddau ni; cosbedigaeth ein heddwch ni oedd arno ef, a thrwy ei gleisiau ef yr iachawyd ni ... '\nGWEDDI: Ar y Sul hwn, O Dad, cysegra di ein cofio a rho dy gymorth inni fyw mewn cymod a chariad â'n gilydd. Cofia am y rhai sy'n gorfod ymgodymu ynghanol sefyllfaoedd o wrthdaro a thrais, cysgoda trostynt ac estyn iddynt o'th gymorth a'th amddiffyn. Cyflwynwn i'th ofal y rhai hynny sydd â'u sefyllfaoedd yn fregus ac yn anodd, cylcha o'u cwmpas a dyro iddynt dy nerth a'th ymgeledd. Diolchwn, O Dad, y medri di gamu i'n hymyl yn ein hadfyd a'n siom, yn ein gwynfyd a'n gorfoledd gan rannu inni o'th dangnefedd a'th gariad. Helpa ni i ymddiried ynot o'r newydd a phwyso arnat am dy arweiniad.


Wedi gwneud cais i Fangor? Gwybodaeth Cyllid- Prifysgol Bangor\nWedi ymgeisio yn barod?\nDyddiau Ymweld UCAS\nY camau nesaf drwy UCAS\nTudalennau Cyllid Myfyrwyr\nBywyd fel Myfyriwr\nEdrych ar eich hôl\nMap a Chyfarwyddiadau Teithio\nFel myfyriwr israddedig llawn amser mi fydd gennych ddau brif gost:\nY newyddion da yw’r ffaith eich bod yn gallu derbyn help gyda’r ddau yma gan fod amrywiaeth o help ariannol ar gael.\nFfioedd Dysgu yw beth sy’n rhaid i chi ei dalu am eich cwrs. Nid oes rhaid i chi dalu’r gost yma yn ôl tan eich bod yn graddio ac yn ennill dros £26,575 (o 6 Ebrill 2020) y flwyddyn. Am fwy o fanylion am Ffioedd Dysgu, ewch i’n tudalennau ar gyllid myfyrwyr.\nBydd eich costau byw fel myfyriwr yn cynnwys pethau fel llety, bwyd, llyfrau, dillad a theithio. Gallwch wneud cais am Fenthyciad Myfyriwr i’ch helpu gyda’ch costau byw ac yn ddibynnol ar gyflog eich teulu gallwch hefyd dderbyn grantiau a bwrsariaethau. Ewch i’n tudalennau ni ar Gyllid Myfyrwyr am fwy o wybodaeth ar Fenthyciadau Myfyrwyr.\nY newyddion da yw bod costau byw yn ôl ymchwil yn llawer is ym Mangor i gymharu â nifer o ddinasoedd eraill ym Mhrydain. Er enghraifft, mae Bangor wedi ei gosod yn 1af yn y DU am y mwyaf fforddiadwy yn y DU i fyfyrwyr, yn ôl Totally Money (2019).\nGallwch wneud cais am ystod eang o ysgoloriaethau a bwrsariaethau Prifysgol Bangor a allai eich helpu gyda’ch costau byw. Ewch i’n tudalennau ar Ysgoloriaethau a Bwrsariaethau am fwy o fanylion.\nGallwch hefyd fod yn gymwys, yn ddibynnol ar eich sefyllfa, fod yn gymwys ar gyfer cymorth ariannol gan gynnwys Lwfans Myfyrwyr ag Anabledd a Grant Gofal. Ewch i’n tudalennau ar Gyllid Myfyrwyr am fwy o wybodaeth.


Dyfyniad Reishi | cyflenwr gwneuthurwr o Taiwan dosbarthwr cyfanwerthwr\nRydym yn dechnegol Taiwan Dyfyniad Reishi gwneuthurwr, ffatri, cyflenwr ac allforiwr. Yn dibynnu ar fuddsoddiad sefydlog, cymhwysedd uwch ac yn dda ar ôl-werthu gwasanaeth, rydym wedi gwneud i ni fel un o\_'r gwneuthurwyr blaenllaw ac allforwyr yn y diwydiant. Rydym yn addo cynnyrch o ansawdd a phris cystadleuol ac ar-amser darparu ar eich cyfer. Rydym wedi bod yn sefydlu busnes tymor hir gyda ein cwsmeriaid. Os oes gennych ddiddordeb mewn unrhyw fodel un o\_'n cynnyrch, os gwelwch yn dda fod yn rhydd i cysylltu â ni.\nDyfyniad lucidum Ganodermas\nCynhwysion a chynnwys pwysig:\nMae Ganoderma lucidum wedi cael ei ystyried yn symbol o lwc dda,cyfoeth,harddwch a hirhoedledd ers yr hen amser.Fe'i gelwir yn laswellt tylwyth teg.Mae meddyginiaeth Tsieineaidd wedi ei defnyddio ers tro fel meddyginiaeth lysieuol Tseiniaidd werthfawr i gryfhau'r corff.Mae'r llên gwerin Ganoderma lucidum yn cael yr effaith o adfer bywyd ac anfarwoldeb.\nMae ganoderma lucidum yn hanfodol i gleifion â neurasthenia ac anhunedd.Ganoderma lucidum yn cynnwys ergosterol,resinau,asidau brasterog,mannitol a polysacaridau,yn ogystal â alcaloidau,lactones,cynghorwyr,dŵr-proteinau hydawdd ac ensymau amrywiol.Cap yr lucidum Ganoderma yw'r aren-wedi ei siapio ag arwyneb brown rhosod,luster lacr a chwmwl-fel patrwm crwn.Mae'r rhan isaf yn felyn golau gyda llawer o dyllau mân;y cochlyd-handlen frown hir sgleiniog.\nMae Ganoderma lucidum yn drysor yn nhŷ trysor meddygaeth Tsieineaidd.Y"Shen Nong's Materia Medica"yn y Brenhinllin Dwyrain Han a'r"Compendiwm o Materia Medica"gan y gwyddonydd meddygol enwog Li Shizhen o'r Brenhinllin Ming wedi gwneud cofnod manwl a chadarnhaol o effeithiolrwydd Ganoderma lucidum.\nProses gynhyrchu:Mae'r broses gyfan yn rhedeg mewn ffatri a reoleiddir gan GMP.\nTymheredd isel-sychu parhaus ar wactod tymheredd isel.\nY swm echdynnu lleiaf yw 3 tunnell(maint y tanc echdynnu yw 3 tunnell).\n999999999 http://schema.org/InStock USD 2020-12-31 https://www.bestfoodsauce.com/cy/reishi-extract.html\nDyfyniad Reishi cynhyrchu ac yn Dyfyniad Reishi cyflenwr dosbarthwr ffatri hefyd yn cyfanwerthwr - dros 62,185 brynwyr o gwmpas y byd ar bestfoodsauce.com\nDetholiad Madarch Chaga\nAtodiad Hericium Erinaceus\nAtodiad Madarch Shiitake


Amdanom Ni | TUC Wales Learning Services\nMae hyn yn golygu cynorthwyo undebau a chyflogwyr wrth sefydlu trefniadau partneriaeth sy’n datblygu seilwaith dysgu a darpariaeth sgiliau mewn ffordd sy’n hygyrch yn y gweithle i ddysgwyr sy’n oedolion.\nEin nod yw sefydlu diwylliannau dysgu cynaliadwy a chynhwysol yn y gweithle drwy ddefnyddio gallu unigryw undebau llafur i ddatblygu sgiliau gweithlu Cymru er mwyn galluogi unigolion i gyflawni eu llawn botensial yn y gwaith, yn eu hundebau ac yn eu cymunedau ehangach.\nMae hanes dysgu dan arweiniad undeb yng Nghymru yn hanes hir a blaengar. O’u dyddiau cynharaf, mae undebau wedi cynorthwyo’u haelodau i gael mynediad i ddysgu - mewn llyfrgelloedd cyhoeddus, sefydliadau mwyngloddio ac yn y gweithle. Ers y cychwyn roedd yna resymeg syml i ddefnyddio natur unigryw'r undebau llafur er mwyn cynorthwyo dysgu eu haelodau.\nMae recriwtio byddin o 1,300 o Gynrychiolwyr Dysgu Undebau, sy’n rhoi cefnogaeth cymheiriaid i ddysgwyr, wedi moderneiddio’r ymagwedd honno ac wedi ei symud yn ei blaen i’r unfed ganrif ar hugain.\nRydym wedi sefydlu “Model Dysgu dan Arweiniad Undeb” sy’n arwain ein dull o gyflawni.\nMae yna dair elfen allweddol i’r “Model Dysgu dan Arweiniad Undeb”\nGwasanaethau Dysgu TUC Cymru sy’n darparu arbenigedd, cyngor, eiriolaeth a chymorth i undebau a chyflogwyr; sy’n ymgysylltu â darparwyr ac asiantaethau dysgu ac sy’n cefnogi Cynrychiolwyr Dysgu Undebau a rhaglenni Cronfa Ddysgu Undebau Cymru (CDdUC). Mae’n ychwanegu gwerth i ddysgu dan arweiniad undeb drwy atgyfnerthu gweithio mewn partneriaeth yn gyffredinol.\nCynrychiolwyr Dysgu Undebau (CDU). Mae yna 1,300 ohonynt yng Nghymru ac mae ganddynt hawliau statudol i hyfforddi a chyflawni eu rôl o ran adnabod anghenion dysgu a chefnogi eu cymheiriaid i gael mynediad i ddysgu yn y gweithle.\nCronfa Ddysgu Undebau Cymru (CDdUC), sy’n gynllun llwyddiannus iawn a ariennir gan Lywodraeth Cymru ac a ddyluniwyd i hyrwyddo prif fentrau dysgu mewn gweithleoedd ble mae undebau’n weithredol, a ble mae cyflogwyr yn cydnabod buddion gweithio mewn partneriaeth ag undebau er mwyn uwchraddio sgiliau’r gweithlu.\nMwy o wybodaeth am sut mae model dysgu dan arweiniad undeb yn gweithio\nMae Gwasanaethau Dysgu TUC Cymru yn darparu ystod eang o wasanaethau i undebau llafur er mwyn cefnogi dysgu dan arweiniad undeb, yn cynnwys:\ncyngor a chanllawiau arbenigol ar bob agwedd o ddysgu dan arweiniad undeb\ncefnogaeth bwrpasol i holl brosiectau CDdUC;\nseminarau datblygu i CDU;\nRhwydwaith Rhagoriaeth er mwyn cyfoethogi gweithio mewn partneriaeth rhwng Rheolwyr Prosiect CDdUC, CDU, Darparwyr ac asiantaethau’r trydydd sector;\nCynhadledd CDU preswyl blynyddol;\ncyngor ar ailsgilio mewn sefyllfaoedd o ddileu swyddi;\nadroddiadau i Gyngor Cyffredinol TUC Cymru a Chynadleddau Eilflwydd.\nRydym yn gweithio’n agos gyda Llywodraeth Cymru er mwyn annog cyflogwyr i ymgysylltu â rhaglenni sgiliau a dysgu dan nawdd Llywodraeth Cymru, yn cynnwys Sgiliau Hanfodol, Arwain a Rheoli a phrosiectau a ariennir gan Ewrop.\nRydym yn gweithio gydag ystod eang o ddarparwyr dysgu ym maes Addysg Uwch, Addysg Bellach a’r sector annibynnol er mwyn hyrwyddo yr hyn maent yn ei gynnig a broceru dysgu. Rydym yn cydnabod rhagoriaeth darparu dysgu dan arweiniad undeb drwy ein Gwobr Ansawdd TUC Cymru.\nRydym yn ymgysylltu â nifer o asiantaethau’r trydydd sector sydd â diddordeb mewn dysgu mewn perthynas â phob math o feysydd yn cynnwys iechyd a diogelwch, iechyd meddwl, rhwystrau rhag dysgu, dysgu oedolion a dysgu yn y gymuned, ac rydym yn hyrwyddo’r rhain ymysg yr undebau llafur.


Y Caffi a’r Bwyd - Insole Court\nY Caffi a’r Bwyd\nDewch atom yn y Cwt Potiau, lle rydym yn falch o gynnig bwyd cartref maethlon wedi’i gynhyrchu trwy ddulliau cymeradwy. Rydym yn agored 7 diwrnod yr wythnos gan gynnig brecwast blasus a chinio ysgafn a digonedd o deisennau cartref. Mae ein bwydlen yn dibynnu ar y tymor ac ar gadw pethau’n syml, gan wneud cymaint o fwyd ag sy’n bosib yn ein cegin fach a chefnogi cyflenwyr cymeradwy lleol.\nBydd Celyn yn pobi bob bore felly mae rhywbeth newydd i’w flasu o hyd, a chaiff pob pryd bwyd ei baratoi’n ffres. Darparwn fwyd di-glwten ac mae ein tîm cyfeillgar yn fwy na pharod i drafod alergeddau.\nRydym yn ystyriol o’n hamgylchedd, gan ailgylchu a chompostio bob dydd. Mae croeso ichi gymryd bag o waddodion coffi adre gyda chi, mae’n wych ar gyfer eich compost ac yn well fyth ar gyfer cadw malwod a gwlithod draw!\nLlun – Gwe 9am – 5pm\nPenwythnosau 10am – 5pm\nOur Potting Shed is undergoing an exciting transformation...


Annog Gofalwyr Di-dâl i ddefnyddio pecynnau hunan-brawf COVID cyflym\nAr 11 Mai 2021, cyhoeddodd Llywodraeth Cymru fod mynediad at becynnau hunan-brawf COVID cyflym (profion llif unffrodd) bellach ar gael i Ofalwyr Di-dâl.\nGall pobl archebu prawf ar-lein neu gellir eu casglu o safleoedd prawf penodol ledled Cymru, heb fod angen apwyntiad. Fwy o wybodaeth ar gael yma: https://llyw.cymru/profi-olrhain-diogelu-coronafeirws. Gallwch hefyd ddod o hyd i fanylion y safleoedd casglu yma: https://maps.test-and-trace.nhs.uk/\nMae profion llif unffordd yn ei gwneud yn bosibl cynnal profion am y coronafeirws ar bobl heb symptomau yn rheolaidd. Maen nhw hefyd yn gwneud y broses o gael prawf yn gyfleus ac yn hawdd i bobl nad ydynt wedi'u cynnwys mewn cynlluniau profi presennol mewn gweithleoedd, lleoliadau gofal plant, ysgolion, colegau a phrifysgolion.\nNid oes symptomau gan tua 1 o bob 3 o bobl sy'n profi'n bositif am y coronafeirws ond maen nhw’n dal yn gallu heintio pobl eraill, sy'n golygu bod profion asymptomatig yn ffordd bwysig o gadw pobl yn ddiogel wrth i gyfyngiadau gael eu llacio. Dylai unrhyw un sydd â symptomau coronafeirws hunanynysu a chael prawf drwy ffonio 119, ei archebu ar-lein neu drwy ddefnyddio ap COVID-19 y GIG.\nBydd pob unigolyn yn cael casglu neu archebu 2 becyn o 7 hunan-brawf COVID cyflym i'w defnyddio gartref fel mater o drefn. Argymhellir fod profion yn cael eu cynnal ddwywaith yr wythnos (3 neu 4 diwrnod ar wahân), gan gofnodi pob canlyniad ar borth llywodraeth y DU.\nAm fwy o wybodaeth, ewch i: https://llyw.cymru/coronafeirws


Gwnewch y Reis Ffrwythau Sambal Gwastaf yn y Cartref!\nRyseitiau Llysiau Ryseitiau Moron Prif brydau Bwyd De-ddwyrain Asiaidd De-ddwyrain Asiaidd\nYn gyntaf, gadewch i ni beidio â cholli mewn cyfieithu. Mae Sambal yn derm generig ar gyfer sawsiau chili. Mae Nasi goreng yn golygu "reis wedi'i ffrio" . Yn llythrennol, does dim byd am nasi goreng sy'n ei gwneud yn ofynnol iddo fod yn sbeislyd. Ond gan fod nasi goreng yn derm Malay, nid yw arddull Malai (ac nid wyf yn golygu Malaysia) o goginio reis wedi'i ffrio â nasi goreng cysylltiedig â reis wedi'i ffrio sbeislyd gyda blasau trwm. Mewn geiriau eraill, mae nasi goreng yn sbeislyd yn fwy o gymdeithas ddiwylliannol na diffiniad llythrennol.\nWedi dweud hynny, gadewch i ni fynd ymlaen i'r rysáit reis wedi'i fridio sambal hwn. I wneud y sylfaen sbeis, cyfunnais sambal oelek (ar gael mewn bwydydd Asiaidd), galar wedi'i falu (hefyd ar gael mewn bwydydd Asiaidd), garlleg ffres, winwnsyn, dail calch kaffir a lemongrass. Allwch chi ddychmygu'r arogl?\nWrth gwrs, gallwch fynd yn ffres drwy'r ffordd a defnyddio chilies ffres yn lle sambal oelek . Ond oherwydd mae sambal oelek eisoes yn gymysgedd sbeis, ni fydd chilies yn unig yn ei wneud. Bydd yn rhaid ichi gael llawer o sbeisys eraill fel ewin, cwmin, sinsir ... O ran galangal , hyd yn oed yn Ne-ddwyrain Asia, nid yw bob amser yn hawdd dod o hyd iddo. Felly, cewch y syniad. Mae'r cydrannau sydd wedi'u prynu ar storfa'r past sbeis er hwylustod.\n2 llwy fwrdd sambal oelek\n1 llwy fwrdd o fam galar\n2 llwy fwrdd llwythau wedi'u torri\n1 kaffir deilen calch, wedi'i rolio a'i dorri i mewn i stribedi cywir\n1 lemongrass stalk (gweler\n) , wedi'i sleisio'n fân\n3 tbsps. o olew coginio\n1 cwpan wedi'i goginio wedi'i goginio (bydd unrhyw gig sydd gennych chi dros ben yn wych)\n1 moron fach, wedi'i gludo a'i dorri\noddeutu 1/4 cwpan criben wedi'u sleisio'n fân\n2 i 3 llwy fwrdd llwch soi (neu saws soi)\n4 cwpan o reis wedi'i goginio'n oer, wedi'i droi neu ei rwbio'n ysgafn i wahanu'r grawn\nwyau wedi'u ffrio a'u cilantro wedi'u torri, i addurno\nGwnewch y sambal. Rhowch y sambal oelek , galangal , garlleg, ysbwriel, dail calch kaffir a lemongrass mewn cyfansawdd neu brosesydd bwyd a phrosesu hyd nes pasteiod. Gallwch chi hefyd wneud hyn gyda morter a pestle.\nCynhesu'r sambal mewn padell wok neu ffrio; saute (gwres canolig-isel, os gwelwch yn dda!) nes bod y solidau ar wahān i'r olew a'r cymysgedd yn arogli'n dipyn o dost ac yn aromatig iawn. Ychwanegwch y cig a'r moron. Tymor gyda'r past soi. Stir ffrio (gwres uchel iawn) am tua hanner munud. Ychwanegwch y reis a'r gwylltiau. Tymor gyda halen. Stirwch ffrio nes bod y reis wedi'i gynhesu ac mae'r lliw hyd yn oed.\nI weini, rhowch rywfaint o reis wedi'i ffrio â sambal ar bât, brig gydag wy wedi'i ffrio a chwistrellu cilantro wedi'i dorri.\nRholyn Tseiniaidd - Rysáit (Hua Juan)\nSboncen Butternut Ffrwd Deep Fried


Y mae clawr trawiadol rhifyn Ionawr o Y Traethodyddyn crynhoi’n effeithiol thema’r storifer/drama sy’n agor y rhifyn. Gwelir W.J. Gruffyddyn syllu’n fyfyriol, neu efallai’n amheuol, atsiambr Tŷ’r Cyffredin, yn y cefndir y mae adeilad Cofrestrfa Prifysgol Cymru, a hyn oll yn cyfleupendroni a gwewyr meddwl Gruffydd fel ymgeisydd ynetholiad seneddol Prifysgol Cymru yn1943. Dyma fater ‘Glyn Adda’ yn ei stori fer afaelgar, ‘Trobwynt’. Dywed hanes mai Gruffydd aetholwyd ond pa blaid a enillodd? Dyma fyfyrdod teilwng ar etholiad olaf y Brifysgol 70 blyneddyn ôl, ond hefyd ar oblygiadau cyfoes yr ymgyrch honno. Mewn gwrionedd, mae’n ystyriaeth onatur gwleidyddiaeth pob oes.\nY mae elfen o hanes yn yr erthyglau sy’n dilyn, ondtrafodaethau ydynt sy’n ddrych o’r diwyllianteang sy’n cysylltu Cymru â syniadau’r byd mawr y tuallan wrth inni symud o lenyddiaeth Roeg ihanes seiciatreg, o ysbrydegaeth oes Victoria i addysg ddiwinyddol. Ac yna, cyfres oadolygiadau gwerthfawr o gyhoeddiadau cyfoes sy’n ymdrin â mathemateg, llenyddiaeth a‘merched digon trafferthus’\nY mae Iestyn Daniel yn trafod yn deg a chytbwys uno gyfieithiadau ei ddiweddar dad,J.E.Daniel, o un o gerddi serch Sapho, a thrwy hynny fe rydd gipolwg inni o’r addysg glasurol agollwyd o’n hysgolion a’n prifysgolion, addysg a allai ddwyn ysgolheictod a chwaeth lenyddol atei gilydd fel y dengys y cyfieithiad hwn. Y mae J.Heywood Thomas yn rhoi inni ragor o’i atgfionam rai o’r cewri diwinyddol ac athronyddol a fu’n rhan o’i addysg wrth iddo eistedd wrth eutraed. H.H.Farmer yng Nghaergrawnt sy’n deffro ei atgofion y tro hwn ac fel yn ei ysgrifau eraill,yr hyn sy’n nodedig yw natur yr addysg yr ymatebaiJohn Heywood Thomas iddi, addysg addaliai i roi pwys ar ddialog rhwng athro ac efrydydd. Tybed a yw’r peiriant addysg uwch yncaniatáu i’r ddisgyblaeth hon ddigwydd heddiw?\nHanes seiciatreg yng Nghymru (a Lloegr) yw pwnc T.G.Davies, ‘“Eisteddfod y Teimladau”:sylwadau ar ddatblygiad seiciatreg’. Mewn erthygl fanwl sy’n tynnu ar ffynonellau hanes o lawermath – swyddogol, proffesiynol a llenyddol – y mae’n disgrifio taith lafurus cymdeithas iadnabod natur afiechydon meddwl ac i ddatblygu ffyrdd cydymdeimladol ac effeithiol o’u trin.Nid ydym wedi cyrraedd pen y daith eto ac y mae rhai ymagweddau modern tuag atanawsterau henaint ac afiechyd meddwl yn dal i fodyn achos pryder ond dengys yr erthgl y fathgynnydd a fu, Rhag bod camddeall, gwell egluro maicyfeirio at hen ddamcaniaeth y mae’r gair‘eisteddfod’ yn y teitl, sef mai’r ‘ymennydd yw eisteddfod y teimladau a gweithrediadau’r deall’,lle bynnag y lleolid yr ‘eisteddfod’ honno. Y mae E.G.Millward yn datguddio agwedd arall,annisgwyl efallai, ar gredoau poblogaidd Cymry’r 19fed ganrif. Ar dudalennau ‘cylchgrawnunigryw Evan Pan Jones’, Cwrs y Byd, cafwyd dadl fywiog rhwng ‘Ioan Dderwen o Fôn’ a ‘IoanBydir’ ar bwnc ysbrydegaeth; ‘ffiloreg’ ydoedd i’rnaill ohonynt ond cyfrwng sydd ‘yn ein dysgu iaddoli y gwir ar bywiol Dduw, perffaith a chyflawn’ôl y llall. Tebyg y ceid dadl ddigon tebygheddiw petai rhywun yn codi’r mater.\nMae adolygiadau’r rhifyn yn sylweddol ac yn onest,yn ôl arfer Y Traethodydd, gydag ambell unefallai yn corddi ychydig ar y dyfroedd llenyddol Cymraeg.\nAmrywiaeth perthnasol sydd wedi nodweddu’r Traethodydd erioed. Mae’r rhifyn hwn yn ytraddodiad hwnnw, a bydd rhifynnau eraill 2014 yn parhau’r traddodiad hwnnw.


Blwyddyn y Busnes Bach Cymdeithasol | Martech Zone\nPryd bynnag y clywaf fod rhywun yn cychwyn busnes neu eu bod yn berchen ar eu busnes bach eu hunain, mae gen i barch tuag atynt ar unwaith. Busnesau bach yw mwyafrif ein rhwydwaith estynedig ac rydym i gyd yn gweithio'n galed i godi ein gilydd i fyny ym môr y goliaths. Rwy’n tueddu i bwyso ar fusnesau bach lawer mwy gan fod pob cwsmer yn gwsmer allweddol… nid addewid yn unig mohono, mae’n realiti. Mae busnesau bach yn troi fwyfwy at rwydweithiau cymdeithasol i bwyso ar eu rhwydwaith, dod o hyd i gwsmeriaid newydd, dysgu am eu diwydiant, sefydlu awdurdod. Mae LinkedIn yn ganolbwynt i'r ymrwymiadau hyn.\nEfallai y bydd yr hyn a ganfu LinkedIn yn eich synnu: Dywedodd 94% o ymatebwyr yr arolwg sy'n defnyddio'r cyfryngau cymdeithasol eu bod yn ei ddefnyddio ar gyfer marchnata, a dywed 3 o bob 5 eu bod yn datrys cymdeithasol ar gyfer yr her fusnes graidd o ddenu cwsmeriaid newydd. Ar gyfer cwmnïau twf hyper, mae cyfryngau cymdeithasol hyd yn oed yn bwysicach. Maent yn buddsoddi yn y cyfryngau cymdeithasol yn fwy nag unrhyw sianel arall, ac yn cytuno ei bod yn hynod effeithiol wrth gyflawni nodau marchnata fel brandio, marchnata cynnwys a chynhyrchu plwm.\nymweliad Microwefan busnes bach newydd LinkedIn i ddysgu mwy am sut y gall LinkedIn eich helpu i gyflawni eich nodau busnes unigryw trwy'r cyfryngau cymdeithasol.\nTags: LinkedInbiz bachbusnes bachsmb\nInPowered: Hyrwyddo Cynnwys y gellir ymddiried ynddo Trydydd Parti\nMar 10, 2014 yn 8: 02 AC\nSwydd addysgiadol a gwych iawn. Rydych chi wedi ychwanegu llawer o wybodaeth yn eich blog. Diolch am\nrhannu'r wybodaeth werthfawr hon.


Llyfrgell Owen Phrasebank - y\n"Mi af i adref i nôl y car a galw amdanat ti.\n"la, y fflachiadau," meddai'r arolygydd toc.\n"Digon symol, gyfaill, digon symol," atebodd y llall.\n"Mae'r pwyslais pennaf ar feithrin llafaredd y plant.\n"Glywsoch chi?" meddai bachgen y siwt lwyd.\n"Ysgrifenna di y cwbl i lawr ....\n"Cei." "Arian y giat, neithiwr?" Nodiodd ei ben a rhoi ei fys ar ei geg.\n"A'r hogyn bach wedi deud dim byd o'i le!" Y gwragedd!\n"Ma gyno fo ishio llonydd i gal 'i ginio fel chitha y dwrnod o'r blaen!" oedd yr ateb a gafodd.\n"Y chi oedd yn cuddio y tu ol i'r cyrten felly?"\n"Deud yr oeddwn i wrth Snowt," meddai Rees wrthyf, "mai er mwyn y darlun y trefnais i'r arddangosfa.\n"Cymerwch bwyll!" gwaeddodd ar y cŵn.\n"Cer i grafu,' y carai fod wedi'i ddweud wrthi.\nY dulliau mwyaf effeithiol o ddenu oedolion i ddosbarthiadau ac anghenion yr oedolion hynny o ran darpariaeth.\n"Allwn ni ddim,' ategodd y ffrind.\n"Roeddwn i'n meddwl bod pawb wedi clywed y chwedl honno." "Tyrd â hi," meddai'r asyn.\n"Ydych chi'n awgrymu newid y drefn bresennol?" holodd drwy'i ddannedd.\n"Hitiwch befo, fe gawn ni fynd at yr afon fory." "Ac am bicnic ar y mynydd," galwodd Eira.\n"Da iawn ti, Rex," meddai wrth y ci ifanc.\n"Ydych chi eisiau gwybod y manylion?\n"Gobeithio bod y pier 'ma'n saff," meddai wrth Sandra, gan graffu ar y coed dan ei draed.\n“Fe fydd y gyfrol yn anrheg Nadolig delfrydol,” ychwanegodd.\n"Mi roeddan nhw wedi tario i lawr y Waen cyn dy eni di." Ond doeddwn i ddim awydd ei darfu o wedyn mewn lle mor gyfyng.


Modrwyo yng Nghymru 2009: CES Y gors\nBore yma roedd rhaid manteisio ar y tywydd, ac mi oedd lwc hefo ni! Unwaith eto cawsom lawer o gywion teloriaid yr helyg, a daliwyd un oedolyn hefo modrwy ar ei goes oedd wedi ei gosod yn Ffrainc. Yn anffodus bydd cyrff adarydda Ffrainc yn cymryd fan leiaf chwe mis i adael i’r BTO wybod beth yw hanes yr aderyn yma!\nFel yr aeth y bore yn ei flaen dechreuodd cywion telor Cetti ymddangos. Tri erbyn diwedd y bore, a’r rhain yn gywion gweddol ifanc - gobeithio fod 'na lawer mwy i ddŵad. Mae sawl ceiliog Cetti ar y safle ac mae gan un ddwy wraig o leiaf !!!\nEdrychwch ar gynffon y telor Cetti yma. Mae gan y rhan fwyaf o adar ddeuddeg pluen yn eu cynffonnau, ond dim ond deg sydd gan y Cetti.\nPosted by Kelvin Jones at 18:28


Arwerthiant newydd o gynhyrchion Apple sy'n cynnwys llythyr wedi'i lofnodi gan Steve Jobs | Rwy'n dod o mac\nErs marwolaeth Steve Jobs, mae llawer wedi bod yn gynhyrchion sydd wedi mynd i ocsiwn hynny cawsant eu llofnodi ganddo neu'n gysylltiedig â'r camau cyntaf a / neu'r olaf yn y cwmni a sefydlodd Steve Wozniak gyda'i gilydd. Yn I'm from Mac rydym wedi cyhoeddi llawer o erthyglau amdano ac mae'n rhaid i ni ychwanegu'r un hon atynt.\nMae Jerrold Manock, Peiriannydd Dylunio Cynnyrch Apple, wedi dod i gytundeb ag RR Auction i chi ei arwerthu eich casgliad cyfan o gynhyrchion Apple, eitemau gan gynnwys llythyr wedi'i lofnodi gan Steve Jobs, cyfrifiadur Macintosh gwreiddiol Manock, pwysau papur, hetiau, tyweli, crysau-T ...\nO'r holl gasgliad Manock, mae'r contract a lofnodwyd gan Steve Jobs ar gyfer yr Apple II yn sefyll allan. Mae'r ddogfen ddwy dudalen hon wedi'i llofnodi gan Jobs yn ddyddiedig 25 Chwefror, 1977 ac mae'n dangos y Costau dyfynbris ar gyfer gwaith peiriannydd dylunio Apple II.\nCadarnhaodd y ddogfen y sgwrs lafar a gafodd Jobs a Manock o'r blaen, lle cymerodd yr olaf ran yn y datblygu prosiect Apple II. Cododd Manock lai na $ 1.800 am y dyluniad allanol, model ar raddfa lawn, a chyfarwyddiadau gorffen manwl.\nArwerthiant yr holl eitemau hyn Bydd yn dechrau ar Fawrth 5 ac yn gorffen ar Fawrth 12 yr un mis. Mae erthyglau wedi'u llofnodi gan Steve Jobs fel arfer fod y rhai sy'n cynhyrchu'r mwyaf o arian. Y cynhyrchion heb eu llofnodi sydd ar gael yn yr ocsiwn hon, fel mygiau, crysau-t, hetiau a mwy, yw'r rhai mwyaf fforddiadwy, rhag ofn eich bod chi'n ystyried cynnig ar unrhyw un o'r eitemau hyn.\nY tŷ ocsiwn iawn hwn, bydd Apple-1 yn cael ei ocsiwn yn fuan, yn gwbl weithredol, ocsiwn y disgwylir iddo fod yn fwy na $ 300.000.\nLlwybr llawn i'r erthygl: Rwy'n dod o mac » Afal » newyddion » Arwerthiant Cynnyrch Afal Newydd gan gynnwys Llythyr Llofnodwyd gan Steve Jobs\nMae profion ceir hunan-yrru Apple i lawr


Lluniwyd y cymhwyster Therapi Harddwch yn benodol i ddatblygu’ch sgiliau ymarferol yn y meysydd canlynol: sut i drin blew amrant a’r aeliau, tynnu blew gan ddefnyddio technegau cwyro, trin y dwylo a’r traed a gofalu am y croen. I wella’ch sgiliau ymarferol ymhellach, byddwch yn gallu dewis o’r unedau ymarferol opsiynol canlynol: technegau ar gyfer rhoi lliw haul ffug, cyfarwyddiadau ar sut i goluro, tynnu blew drwy ddefnyddio technegau ar wahân i gwyro megis edafu (threading) neu siwgro (sugaring), permio blew amrant, tyllu clustiau neu’r sgil greadigol o gelf ewinedd.\nEfallai bydd cyfle hefyd i ddysgwyr fireinio’u sgiliau ymhellach gyda dewis o nifer o gyrsiau byr megis rhoi colur, tynnu blew gan ddefnyddio technegau ar wahân i gwyro megis edafu neu siwgro, permio blew amrant, tyllu clustiau neu’r sgil greadigol o gelf ewinedd. I fod yn sail i’r cymhwyster hwn, byddwch yn datblygu gwybodaeth gadarn o arferion iechyd a diogelwch mewn salon, sut i gyfrannu at redeg busnes harddwch yn effeithiol, sut i weithio’n effeithiol ar dderbynfa salon, a sut i arddangos stoc i hybu gwerthiant yn y salon. Byddwch hefyd yn datblygu gwybodaeth a dealltwriaeth o‘r sgiliau ymarferol a ddysgwyd ar y cwrs hwn. Pwrpas y cymhwyster hwn ydy datblygu’ch sgiliau mewn therapi harddwch fel eich bod yn uchel iawn eich hyfedredd i’ch galluogi i berfformio’ch gwasanaethau salon eich hun. Byddwch hefyd yn astudio Bagloriaeth Cymru, Sgiliau Hanfodol Cymru a Gwasanaethau Cwsmeriaid.\nByddwch yn astudio unedau sy’n adlewyrchu anghenion y proffesiwn Harddwch a Sba tra’n eich paratoi ar gyfer gyrfa yn y sector hwn. Byddwch yn astudio: Sgiliau Therapi Harddwch yn cynnwys: Darparu triniaethau i ofalu am groen yr wyneb, Cyfarwyddyd ar Goluro, Darparu triniaethau ar y traed, Darparu triniaethau ar y dwylo, darparu Gwasanaethau Cwyro, Cyfarwyddyd ar Goluro, Darparu triniaeth ar y blew amrant a’r aeliau, Defnyddio technegau i roi lliw haul ffug, Dyletswyddau derbynfa salon, Gweithio mewn diwydiannau sy’n gysylltiedig â’r diwydiant harddwch, Cadw at arferion iechyd a diogelwch yn y salon, Arddangos stoc i hyrwyddo gwerthiant yn y salon, Safonau Cyflogaeth, Iechyd a Diogelwch a Gwasanaethau Cwsmeriaid.\nByddwch hefyd yn astudio Sgiliau Hanfodol mewn Cyfathrebu a Chymhwyso Rhif a Thechnoleg Gwybodaeth. Mae’r cwrs yn cynnwys gwersi Harddwch theori ac ymarferol gyda llawer o gyfleoedd i weithio mewn amgylchedd masnachol.\nBagloriaeth Cymru - byddwch yn ystyried ystod eang o feysydd gan gynnwys sut mae Cymru’n ‘ffitio i mewn’ gydag Ewrop a gweddill y byd a iechyd y genedl a sut i fod yn fentrus. Bydd gofyn i chi hefyd wneud 25 awr o leoliad gwaith; mae hon yn elfen orfodol o’r rhaglen.\nBydd angen 3 TGAU graddau A* - D gan gynnwys Saesneg a Mathemateg neu gymhwyster sgiliau sector Lefel 1. Cewch eich gwahodd i gyfweliad llinell gyntaf a mynychu cyflwyniad cwrs ail linell oni bai eich bod yn symud ymlaen o Ddiploma Lefel 1.\nEfallai bydd rhaid asesu’ch sgiliau llythrennedd a rhifedd er mwyn sefydlu a oes angen cymorth arnoch chi ac efallai bydd rhaid i chi fynychu cyflwyniad ar wybodaeth am y cwrs. Gellir ystyried ymgeiswyr â’r profiad priodol ond heb feddu’r cymwysterau academaidd o anghenraid.\nDefnyddir ystod o ddulliau i asesu’ch gwaith, sy’n cynnwys asesu parhaus drwy arsylwi’ch gwaith ymarferol, cwblhau portffolio, tystiolaeth ddamcaniaethol a gwaith aseiniad. Efallai bydd arholiadau allanol a phortffolios Sgiliau Hanfodol.\nAr ôl cwblhau’r cwrs hwn yn llwyddiannus, gallech benderfynu chwilio am waith yn y sector neu symud ymlaen i raglen Therapi Harddwch neu Sba Lefel 3 ac er mwyn i chi gyflawni’ch llawn botensial ar gyfer gofynion proffesiynol y diwydiant neu chwilio am waith yn y sector, argymhellir yn gryf eich bod yn gwneud hyn.


SPCK Assemblies (Cymraeg) - Yn hyn gyda’n gilydd\nYn hyn gyda’n gilydd\nFe allwn ni i gyd wneud gwahaniaeth i’r byd\nAmlygu cydgysylltiad pawb yn y byd a dangos ein bod yn gallu gwneud gwahaniaeth.\nTrefnwch fod gennych chi belen chwyddadwy ar ffurf glôb a chwe darn o ruban o liwiau gwahanol, pob un tua 1.5 metr o hyd.\nEfallai y bydd y gwefannau canlynol yn ddefnyddiol i chi: www.divinechocolate.com, www.peopletree.co.uk, www.christianaid.org.uk a www.msc.org\nPan fyddwch chi’n gweld lluniau o blant yn newynu mewn gwersylloedd ffoaduriaid, plant-filwyr sydd â gynnau yn eu dwylo yn hytrach na theganau, neu luniau o deuluoedd yn chwilio ac yn chwalu drwy sbwriel ar safleoedd tirlenwi yn y gobaith o gael hyd i rywbeth a fydd yn gwneud eu pryd nesaf, tybed beth yw eich barn. Efallai y byddwch yn meddwl:\n- beth alla i ei wneud am y peth?\n- fydd dim bydd y byddaf i’n ei wneud yn gwneud unrhyw wahaniaeth.\n- beth sydd â wnelo hyn â fi?\nMae'r byd yn mynd yn llai. Na, nid yw’n mynd yn llai o ran maint: nid yw'n crebachu mewn gwirionedd i fod yr un maint â’r glôb sydd gen i yma!\nDaliwch y glôb sydd wedi ei chwythu, i’w dangos.\nFodd bynnag, oherwydd adroddiadau teledu, papurau newydd, ffonau symudol, y rhyngrwyd a’r modd o hedfan i wahanol lefydd yn hwylus a rhad, rydyn ni’n gweld mwy ac yn gwybod mwy am ein byd erbyn hyn: rydyn ni’n nes at weddill y byd fel petai.\nPa un a ydyn ni’n hoffi hynny ai peidio, mae’r hyn rydyn ni’n ei wneud yn gwneud gwahaniaeth.\nGwahoddwch 12 o fyfyrwyr i sefyll mewn cylch yn y tu blaen. Fel y bydd pob un o'r datganiadau canlynol yn cael eu llefaru, rhowch bob pen i ddarn o ruban i fyfyrwyr sydd gyferbyn â’i gilydd yn y cylch, gan greu effaith gwe.\nDatganiad 1:Drwy brynu siocled Masnach Deg, fe allwch chi helpu rhieni yn Ghana i anfon eu plant i'r ysgol. Nid yw cwmni cydweithredol ffermwyr Masnach Deg yn twyllo’r ffermwyr drwy ddefnyddio clorian anghywir, fel y bydd asiantaethau prynu eraill yn ei wneud yn aml. Mae'r cwmni cydweithredol yn buddsoddi mewn prosiectau i wella safonau byw, iechyd ac addysg y ffermwyr.\nDatganiad 2: Drwy wisgo cotwm organig, fe allwch chi leihau effaith amgylcheddol a phroblemau iechyd difrifol sy'n gysylltiedig â ffermio cotwm confensiynol. Mewn rhai gwledydd, gall cotwm confensiynol fod yn cael ei chwistrellu gyda chemegau pryfleiddiad tua 20 gwaith bob tymor. Mae'r rhain yn cynnwys sylweddau a allai fod yn garsinogenig, sylweddau sydd wedi'u gwahardd yn yr Unol Daleithiau a'r Undeb Ewropeaidd (UE). Mae’r sylweddau hyn yn niweidiol i’r plant ifanc sy'n cynaeafu'r cotwm, ac yn llygru’r cyflenwad dwr a'r amgylchedd.\nDatganiad 3: Trwy ddefnyddio bylbiau golau ynni isel, fe allwch chi wneud eich rhan i arafu'r newid yn yr hinsawdd, y newid sy'n gyfrifol am y dinistr i gartrefi a bywydau yn Ne Affrica oherwydd llifogydd difrifol. Mae newid yn yr hinsawdd yn digwydd ar hyn o bryd, a'r bobl dlotaf y byd sydd yn talu'r pris.\nDatganiad 4: Drwy ailddefnyddio bagiau plastig, fe allwch chi leihau'r nifer helaeth ohonyn nhw sy’n cael eu taflu fel sbwriel ledled ein planed. Mae llawer o siopau bellach yn codi tâl am fagiau siopa, ac mae hynny wedi golygu bod mwy o bobl yn ailddefnyddio rhai sydd ganddyn nhw yn hytrach na phrynu rhai newydd bob tro. Gall hyn gael effaith fawr oherwydd bod bagiau plastig yn fygythiad marwol i fywyd gwyllt, yn enwedig yn y cefnforoedd.\nDatganiad 5: Drwy yfed sudd oren Masnach Deg, fe allwch chi wella ansawdd bywyd pobl yng ngwlad Ciwba. Mae un ferch o’r enw Esperanza, o wlad Ciwba, yn dweud, 'Mae wedi bod yn wych cael newid llawr y ty o lawr mwd i un sment. Nawr gallaf gael dodrefn yn fy nghartref, ac mae mor hawdd i'w lanhau. Hefyd, mae'r to yn bwysig iawn, gan fod dim byd yn mynd yn wlyb nawr pan fydd hi’n bwrw glaw. Rwy'n ddiolchgar iawn i Fasnach Deg am wneud hyn yn bosibl.’\nDatganiad 6: Trwy fwyta pysgod a ddaliwyd mewn ffordd gyfrifol, fe allwch chi helpu i warantu y bydd digon o bysgod bob amser yn y môr. Mae ein cefnforoedd yn wir yn cael eu gorbysgota, ac oherwydd hynny efallai y bydd rhai cyflenwadau o bysgod yn diflannu'n llwyr oni bydd rhywbeth yn cael ei wneud am y peth. Mae gorbysgota’n niweidio diwydiannau pysgota ac amgylcheddau morol o amgylch y byd.\nTrwy chwarae eich rhan, gallwch wneud gwahaniaeth yn y ffordd y mae'r byd yn gweithio.\nTaflwch y belen glôb ar y we o rubanau a gofynnwch i'r myfyrwyr ei ddal yno.\nMae'n gymorth gweledol da i gadw’r belen glôb wedi ei dal ar y we yn ystod rhan 'Amser i feddwl' y gwasanaeth. Fodd bynnag, os yw hyn yn debygol o dynnu gormod o sylw, fe allai'r myfyrwyr eistedd i lawr ar y pwynt hwn a gallech osod y glôb yn rhywle amlwg.\nRydyn ni i gyd yn rhan o hyn, gyda'n gilydd: pob person, anifail, aderyn, pysgodyn, yr holl goed, planhigion ac yn y blaen. Mae pob un o’r pethau hyn yn rhan o’r byd rhyfeddol hwn yr ydyn ni i gyd yn byw ynddo.\nRydyn ni’n diolch i ti am ein byd rhyfeddol.\nRydyn ni’n diolch i ti am yr harddwch a welwn o’n cwmpas.\nRydyn ni’n diolch ein bod yn rhan o’r byd.\nHelpa ni i gymryd ein cyfrifoldeb o ddifrif.


Cam mawr ymlaen i strategaeth dysgu ddigidol arloesol Gwynedd\nCartref > Y Cyngor > Newyddion > Datganiadau i'r wasg > Medi 2020 > Cam mawr ymlaen i strategaeth dysgu ddigidol arloesol Gwynedd\nMae camau cyntaf strategaeth dysgu digidol uchelgeisiol wedi cael ei gymeradwyo gan Gabinet Cyngor Gwynedd, sydd yn anelu i ddarparu gliniaduron neu ddyfeisiadau electronig i holl ddisgyblion ysgol y sir.\nDros y blynyddoedd nesaf bydd y cynllun arloesol yma, sydd yn cael ei gyllido’n rhannol yn y blynyddoedd cynnar gan Lywodraeth Cymru, yn darparu gliniaduron i holl ddisgyblion ysgol Gwynedd o flwyddyn 3 i fyny yn ogystal â dyfeisiadau llechen i ddisgyblion y Cyfnod Sylfaen.\n“Does dim amheuaeth fod y ffyrdd newydd yma o weithio a byw am ddwysáu a dod yn ‘normal newydd’ dros y blynyddoedd i ddod. O ganlyniad, mae’n bwysicach nag erioed fod pobl ifanc Gwynedd a staff ysgolion yn cael y cyfarpar TG sydd ei angen i ffynnu o fewn yr amgylchedd digidol newydd yma.\nDisgyblion Blwyddyn 10 ac 11, ynghyd a’u hathrawon fydd y cyntaf i dderbyn y cyfarpar, gyda’r broses yn cychwyn yn ystod 2020/21. Yna bydd y rhaglen yn cael ei ymestyn i weddill disgyblion Gwynedd.